
—  organ  pentru  ştiinţa  şi  viaţa  bisericească.  = 


ABONAMENTUL:  Pe  un  an  180  Lei.  Pe  o  jumătate  de  an  90  Lei. 
-- —  Un  număr  15  Lei. - : — ;  


„învăţaţi- vă  graiurile  proorocilor !“... 

—  Crâmpeie  din  cucernica  înţelepciune  a  părinţilor  sfinţi.  — 

Irapodobeşte-te  şi  te  bucură  Biserica  lui  Dum¬ 
nezeu,  că  iată  împăratul  tău,  împăratul  îngerilor, 
vine  întru  dreptate,  blând  şi  mântuind,  cu  slavă  şi 
putere. 

Pruncii  poartă  semnele  biruinţii,  semnele  învierii; 
din  gura  lor  ai  săvârşit  laudă. 

Păgâni,  pentruce  v’aţi  întărâtat? 

Strigat-au  cu  veselie  duhurile  drepţilor:  acum 
lumii  lege  nouă  se  rânduieşte. 

Flinindu-se  prevestirea  proorocilor,  să  se  cucer- 
nicească  tot  pământul  de  faţa  Domnului. 

* 

*  * 

Să  nu  te  ajungă  suflete  vina  smochinului! 

Nu  fii  nepurtător  de  grije  de  darul  carele  ai 
luat!  Ce  cutremur!  Vai  mie!  Când  vor  sta  toţi  goi!... 

Găteşte-te  suflete  mai  ’nainte  de  ieşire,  grije- 
şte-te  spre  viaţa  cea  de  dincolo,  şi  te  nevoieşte  a 
pătimi  şi  a  te  răstigni  împreună  cu  Hristos,  Celce 
se  nevoeşte  a  pătimi  pentru  tine  ca  să  te  preaslă- 
vească. 

Să-ţi  lumineze  candela  ta  şi  cu  curăţie  împodo- 
bindu-ţi  viaţa  şi  cu  înţelepciune  păzind  credinţa,  să 

î 


106 


REVISTA  TEOLOOICĂ 


agoniseşti  obiceiurile  dreptăţii  ca  urmând  lui  Hri- 
stos  vitejeşte,  să  te  răstigneşti  împreună  cu  El. 

Socoteşte,  smerita  mea  inimă,  ce  este  pilda  morţii 
şi  te  trezeşte  măcar  acum! 

Intru  tine,  Doamne,  sunt  toate  vistieriile  înţelep¬ 
ciunii.  Cine  a  pus  vremile?  Cine  păzeşte  veacurile? 
Cine  hotărăşte  şi  împreună  mişcă  toate,  fără  numai 
Celce  este  fără  început,  pururea  împreună  cu  Tatăl, 
ca  raza  în  lumină!.., 

Uitându-vă  la  mine,  zice  Domnul,  să  nu  gândiţi 
de  cele  înalte  ci  să  vă  plecaţi  spre  cele  smerite!.. 

* 

*  * 

La  ceasul  sfârşitului  gândind,  pentruce  te  le¬ 
neveşti  ticălosul  meu  suflet?  Pentruce  ţi-se  nălucesc 
fără  de  vreme  griji  netrebnice?  Pentruce  te  zăbo¬ 
veşti  cu  lucruri  trecătoare? 

Intru  luminările  sfinţilor  tăi,  cum  voiu  intra  eu 
nevrednicul?  Stăpâne,  nu-mi  închide  mie  celui  în- 
ţelenit  în  păcat,  milostivirile  îndurărilor  tale! 

* 

*  * 

Vremea  lucrului,  este  gândirea  de  mântuire. 

Pe  Celce  este  bucuria  îngerilor,  lucrătorul  bu¬ 
nătăţilor  şi  săditorul  celor  cuvioase,  fraţilor,  să-l  iubim ! 
Mirele  aproape  este,  celce  izvoreşte  mirul  vieţii, 
mireasma  cea  de  taină! 

Să  nu  facem  vremea  răsplătirilor,  vreme  de 
cumpărare.  Candelele  noastre  să  le  grijim,  întru  bu¬ 
nătăţi  strălucind,  şi  întru  credinţă  dreaptă. 

* 

*  * 

Femeia  ceeace  căzuse  în  păcate  multe  luând 
.rânduială  de  mironosiţă,  vărsând  mirul  cu  bună  mi¬ 
reasmă,  sa  umplut  şi  ea  de  mirul  iertării  faptelor 
celor  rele  miresmuindu-şi  viaţa  cu  mila  ta. 

Sătul  de  de smier dările  trupului,  auzind  că  şi  va¬ 
meşii  şi  păcătoasele  se  îndestulează  de  milostivirea 
ta,  sârguiesc  a  veni  cătră  tine,  şi  către  mântuitoa¬ 
rele  tale  milostiviri. 

Vai  mie  că  noapte  îmi  este  înfierbântarea  ti¬ 
căloşiei,  întunecată  şi  fără  de  lună  pofta  păcatului! 

Mărturisi-mă-voiu  Ţie,  Doamne,  cu  toată  inima 
mea  şi  înaintea  îngerilor  voiu  cânta  ţie !. . . 

* 

*  * 

Ucenicul  cel  nemulţumitor,  suflând  împotriva 
darului  tău,  l-a  lăpădat  şi  sa  amestecat  cu  noroiul 
pentru  dragostea  banilor,  făcându-se  rob  vrăjmaşului; 
că  pizma  nu  mai  ştie  să  cinstească  lucrul  cel  de 
folos. 

Iuda  îşi  descopere  chipul  lăcomiei,  nu  mai  vinde 
mirul  păcătoasei,  ci  mirul  cel  ceresc,  vinde  pe  Hristos 
ca  pe  un  rob  fugar,  aruncând  câinilor  cele  sfinte. 

De  aceea  lipsitu-s’a  de  amândouă  vieţile:  de 
aceasta  trecătoare  şi  de  cea  dumnezeească,  căci  nu 
a  văzut  învierea  cea  de  a  3-a  zi. 

Mintea  ta,  ludo,  este  plină  de  iubire  de  argint 
şi  năravul  tău  plin  de  nebunie,  că  bolnăvindu-te  cu 
iubirea  de  argint  te-ai  întunecat.  Dar  dacă  iubiai 
bogăţia  pentruce  ai  mers  la  celce  învaţă  pentru  să¬ 
răcie  ?  Şi  cine  urând  sărută  de  3-ori,  ticăloase  ?  Cine 
iubind  pe  cineva,  îl  vinde  cu  preţ?  Ai  fost  numai 
chip  de  ucenic,  iar  cu  fapta  ucigător  de  faţă,  fiu  al 
viperilor,  minte  nesăţioasă  şi  îndrăznire  fără  de 
omenie. 

Ţiind  în  gură  pâinea  cea  cerească,  ai  vândut  pe 
hrănitorul  cu  sărutare  înşelătoare. 

Nu  dormiţi,  fraţilor.  Iuda  nu  doarme ! 

De  cât  bine  te-ai  făcut  uitător,  ludo! 

Să  nu  ne  sugrumăm  cu  grijile  lumii  ca  Iuda!... 

Prin  tine,  ludo,  s:a  rupt  cununa  ucenicilor  ca  să 
faci  vrednic  de  pierzare  pe  Domnul.  Mânile  cu  cari 
ai  luat  pânea  nestricăciunii,  le-ai  tins  de  ai  luat  ar- 
ginţii,  gura  ţi-ai  adus  spre  sărutare  cu  înşelăciune, 
cu  care  ai  luat  trupul  şi  sângele  lui  Hristos;  dar 
vai  ţie ! 

Iară  noi  cu  legătura  dragostei  fiind  legaţi,  să 
fugim  de  sufletul  nesăţios  şi  cu  buze  de  lut  şi  cu 

inimi  curate,  să  primim  paştele  care  lucrează  întru 
noi  sfinţenie. 

* 

*  * 

Celce  înfrânează  adâncurile  şi  sufletele  în  taină 
le  sfinţeşte,  datoria  de  rob  a  luat,  cu  ştergarul  în* 
cingându-se  şi  picioarele  ucenicilor  spălându-le  — 
spre- închipuirea  smereniei  celei  mântuitoare  şi  în¬ 
lăturând  praful  ce  sa  lipit  de  noi  prin  păcate. 

Toate  le-a  plinit  ca  să  mântuiască  pe  om. 

Celce  ne-ai  arătat  măsura  smereniei,  dându-ne 
chip  de  smerenie  şi  de  dragoste  imul  către  altul, 
curăţeşte-ne  cu  lumina  darului  tău,  întunerecul  su¬ 
fletelor  noastre  risipeşte-1  şi  ne  dărueşte  lumina  po¬ 
runcilor  tale. 

Iarăşi  dormiţi?  Şearpele  cel  înşelător  pândeşte 
călcâiul  vostru. 

* 

*  * 

Mergeţi  în  loc  înalt,  unde  gândul  se  ’ntăreşte. 
Cort  ceresc  s’a  aflat  foişorul;  masa  tainelor  ce  s’au 
săvârşit  acolo,  jertfelnic  înţelegător.  Din  ospăţul  Stă¬ 
pânului  şi  din  masa  cea  nemuritoare  veniţi,  credin¬ 
cioşilor,  la  loc  înalt,  cu  gânduri  înalte  să  ne  îndulcim. 

Apropiindu-vă  toţi  cu  frică  la  masa  cea  de  taină, 
mâncaţi  trupul  Domnului  şi  întru  credinţă  vă  întăriţi, 
beţi  sângele  Domnului  şi  întru  credinţă  vă  întăriţi, 
petreceţi  întru  mine  şi  întru  credinţă  vă  întăriţi. 

Nimeni  să  nu  fie  neîmpărtăşit  cinei  Stăpânului.  Dar 
nimeni  să  nu  vie  acum  la  masă  cu  vicleşug  ca  Iuda! 

Toţi  vă  îndulciţi  de  ospăţul  credinţă,  toţi  luaţi 
bogăţia  bunătăţii! 

Trupul  lui  Hristos  luaţi  şi  din  izvorul  cel  fără 
de  moarte  gustaţi!... 

Suflete  al  meu,  priveghiază  că  mare  este  taina 
crucii:  Hristos  este  lângă  uşi!... 

* 

*  * 

Spăimânteaza-te  soare,  suspină  pământule! 

Se  palmueşte  Ziditorul  şi  se  bate  Zidirea  prin 
batjocurirea  Lui.  Cu  palma  s’a  lovit  de  mâna  zidirii, 
Ziditorul. 

Se  scuipă  judecătorul  şi  toate  temeliile  pămân¬ 
tului  se  clătesc. 

Celce  se  ’mbracă  cu  lumina  ca  cu  o  haină,  stă¬ 
tut-a  gol  la  judecată  şi  a  primit  palme  peste  obraz 
din  mânile  pe  cari  le-a  zidit;  poporul  cel  călcător 
de  lege  a  răstignit  pe  Domnul  slavei  pe  cruce. 

Poporul  meu  ce  am  făcut  vouă  şi  cu  ce  mi-aţi 
răsplătit?  In  loc  de  mană  cu  fiere,  în  loc  de  apă 
cu  oţet,  în  loc  ca  să  mă  iubiţi  pe  cruce  m’aţi  pironit. 

Cu  piroane  s’a  pironit  mirele  bisericii. 

Cu  cunună  de  batjocură  te-au  încununat  pe  tine 
celce  ai  înfrumseţat  pământul  cu  flori. 

Dar  coasta  ta  cea  purtătoare  de  viaţă,  revăr- 
sându-se  ca  un  izvor  din  Eden,  adapă  biserica  Ta 
ca  pe  un  raiu  cuvântător. 

Pe  cruce  ai  întins  preacuratele  tale  mâni  adu¬ 
nând  toate  neamurile! 

Vai  mie  lumina  lumii  cum  ai  apus  dela  ochii 
mei !... 

Iartă-le  lor  Doamne  păcatul  acesta  ca  să  cu¬ 
noască  neamurile  învierea  Ta... 

Inchinămu-ne  patimilor  Tale,  Hristoase,  arată-ne 
nouă  şi  slăvită  învierea  Ta!... 

* 

*  * 

In  mormânt*  viaţă,  pus  ai  fost  Hristoase  şi  s’au 
spăimântat  oştirile  îngereşti. 

O,  nespusa  ta  răbdare  Bunule! 

Cereştile  cete,  mort  văzând  pe  Stăpânul,  s’au 
spăimântat  şi  au  tremurat  şi  cu  aripile  s’au  acoperit ! 

In  mormânt  nou  te-au  pus  înoind,  Hristoase, 
firea  oamenilor. 

Neamurile  toate  laudă  îngropării  aduc,  Hristoase, 
al  meu. 

Robilor  tăi,  maică,  dă-le  ca  să  vază  învierea 
Fiului  tău!... 

* 

*  * 

Unde  este  întrebătorul  veacului  acestuia? 

învia- vor  morţii!  Astăzi  iadul  strigă  suspinând: 
surpatu-s’a  stăpânirea  mea. 

Acum  toate  sau  umplut  de  lumină.  Ziua  purtă¬ 
toare  de  lumină  a  răsărit,  al  praznicelor  praznic  şi 
sărbătoare  a  sărbătorilor. 

Luminează-te,  luminează-te  noule  Ierusalime  că 
slava  Domnului  peste  tine  a  răsărit 

Paştele  cele  sfinţite,  paştele  cele  de  taină,  paştele 
credincioşilor,  paştele  cele  prea  cinstite  astăzi  nouă 
sau  arătat. 

Unde  îţi  este  iadule  biruinţa?  Inviat-a  Hristos 
şi  se  bucură  îngerii.  Luminatu-s’au  toate  de  învierea 
Ta  Doamne!  De  bucurie  toate  sau  umplut  luând 
dovedirea  învierii  Tale. 

învierea  Ta,  Hristoase,  Mântuitorule,  toată  lumea 
a  luminat  Hristos  a  înviat  din  morţi  şi  a  umplut 
toate  de  bună  mireasmă.  Veniţi  toţi  credincioşii  să 
ne  închinăm  învierii  lui  Hristos.  Bucuraţi-vă  popoare 
şi  vă  veseliţi! 

îngerii  şi  oamenii  laudă  scularea  Ta  cea  de  a 
3-a  zi.  Pe  femei  de  bucurie  le-a  umplut  zicându-le : 
Propoveduiţi  apostolilor. 

Cine  este  Dumnezeu  mare  ca  Dumnezeul  nostru  ? 

Intru  lumina  Ta,  Stăpâne,  vedem  lumina.  înăl¬ 
ţimea  gândului  smerit  nouă  ne-ai  arătat. 

Astăzi  este  primăvara  sufletelor. 

Mâhnirea  patimilor  şi  viforul  gândurilor,  departe 
să  se  gonească  şi  aşa  va  înflori  primăvara  credinţii. 

Să  zicem  toţi,  fraţilor;  să  iertăm  toate  pentru 
Sf.  înviere. 

Vezi  cu  mintea  schimbarea  lumii  şi-ţi  împodo¬ 
beşte  cele  dinlăuntru  cu  fapte  bune,  ca  cu  nişte 
frunze,  suflete  şi  te  înfrumseţează.  Scuturaţi  acum 
somnul  dela  lumina  ochilor  şi  la  rugăciune  priveghiaţi. 

Hristos  a  înviat  din  morţi  cu  moartea  pe  moarte 
călcând,  şi  celor  din  mormânturi  viaţă  dăruindu-le !. . . 

* 

*  * 

Dărueşte-ne  gând  de  întoarcere,  Hristoase! 

Omoară  gândul  nostru  cel  trupesc,  că  s’au  stins 
întru  deşertăciuni  zilele  noastre! 

Fereşte-ne  de  clevetirea  oamenilor  celce  spân¬ 
zurat  ai  fost  pe  cruce  şi  cu  hulă  ai  fost  acoperit. 
Cu  glasul  tâlharului  celui  cu  minte  bună  strigăm  Ţie : 
Pomeneşte-ne ! 

Inoitu-ne-ai  pe  noi  prin  Crucea  Ta.  Cât  este 
de  mare  noianul  greşalelor  mele! 

De  vreme  ce  dreptul  abia  se  mântueşte,  eu, 
unde  mă  voiu  arăta,  păcătosul,  cel  cuprins  de  lenea 
păcatului,  necurăţiei  slujitor  şi  alunecat  în  surpă- 
turile  răutăţii,  celce  n’am  purtat  zăduful  zilei? 

Mi  se  topeşte  sufletul  de  zburdările  trupului, 
greşind  pe  pământ  mă  înfricoşez  de  cer. 

Celce  ai  surpat  stricăciunea  şi  ai  luminat  lumea 
cu  cinstita  cruce,  izvorule  al  vieţii,  lumina  cea  neapro¬ 
piată,  Atotputernice,  Mântuitorule,  milueşte-ne  pe  noi. 

Drege  paharul  nemuririi,  voinţa  noastră  nebu¬ 
neşte  se  întărâtă. 

Purtătorilor  de  Dumnezeu  rugaţi-vă  pentru  noi! 
Zid  nesfărâmat  dobândesc  credincioşii  pe  Născă¬ 
toarea  de  Dumnezeu!  Ajută-ne  Maică  Preacurată, 
în  turburările  veacului  acestuia! 

Vai  de  celce  va  ridica  asupra  ta  ocara.  Doamne ! 

Că  socoteala  cea  întru  sine  volnică,  nu  este  sorţ 
al  tău,  ci  este  tirănie.  Deci  celce  voeşte  dintre  voi 
să  fie  mai  ales,  să  se  facă  mai  mic  decât  toţi  ceilalţi 

Iuda  pentru  tocmeala  ce  a  făcut  şi-a  arvunit 
spânzurare  —  să  nu  ne  înşelăm  dar  cu  veacul  de 
acum. 

învăţ aţi-vă  graiurile  proorocilor. 

Şi  pilda  tinerilor  din  cuptorul  cel  cu  foc  să  urmăm, 
cari  în  mijlocul  văpăii  fiind  rouraţi,  au  cântat  Dom¬ 
nului. 

Primeşte,  Hristoase,  pre  Maica  Ta  întru  rugă¬ 
ciune,  ca  prin  mijlocirile  ei  să  împaci  lumea,  $ă  în¬ 
tăreşti  sceptrurile  împărăţiei  şi  să  uneşti  bise¬ 
ricile  tale.  Luminează  haina  sufletului  meu,  dătă- 
torule  de  lumină  şi  mă  mântueşte !. . . 

(După  Triod  şi  Penticostar]  Prof.  Dr.  Gr.  Crislescu. 

Ceva  din  istoricul  învăţământului 
religios  creştin. 

—  Fragment  dintru n  studiu.  — 

Pentru  ceice  se  ocupă  de  chestiunile  învăţă¬ 
mântului  religios,  istoricul  lui  încă  trebue  să  le  de¬ 
ştepte  un  interes  viu.  O  privire  cât  de  fugară  asupra 
trecutului  lui  e  în  stare  să-fi  îmbie  dâre  de  lumină 
ori  să-ţi  insufle  un  sentiment  de  nemulţămire  şi  oroare, 
la  gândul  că  asemenea  vremi  ar  mai  putea  reveni, 
când  faci  cunoştinţă  cu  greşelile,  lacunele  şi  părţile 
umbroase  ale  acelui  învăţământ. 

Călăuzit  de  aceste  gânduri  voiu  să  încerc  a 
prinde  foarte  sumar  desvoltarea  învăţământului  re¬ 
ligios  creştin,  pornind  dela  ivirea  lui,  şi  urmărindu-i 
desvoltarea  deocamdată  până  la  ivirea  mohameda- 
nismului. 

Originea  şi  obligativitatea  ■  învăţământului  reli¬ 
gios .  întemeietorul  învăţământului  religios  şi  cel 
dintâi  învăţător  a  fost  Domnul  şi  Mântuitorul  nostru 
Isus  Hristos. 

învăţăturile  şi  metodele  lui  erau  menite  pentru 
toţi  oamenii  şi  pentru  toate  vremurile.  Şi  ceice  aveau 
datoria  să  le  ducă  până  la  marginile  pământului, 
erau  toţi  câţi  au  fost  aleşi  din  lume  pentru  a  sluji 
lumii  şi  prin  ea  Domnului. 

Mai  întâi  a  ales  din  lume  o  ceată  de  învăţăcei, 
nedespărţiţi  de  El,  de  viaţa  şi  de  faptele  lui,  cari 
să-i  fie  martori  până  la  marginile  pământului.  Ală¬ 
turea  de  ei,  deşi  nu  toţi  în  permanenţă  [Faptele  Ap. 
1,  21,  22J  mai  are  70  de  inşi,  cum  ne  povesteşte 
Luca  [c.  10  v.  1],  cari  urmăresc  de  aproape  învăţă¬ 
tura  şi  viaţa  pământească  a  divinului  învăţător  al 
învăţătorilor.  învăţăcei  şi  propoveduitori  i-au  rămas 
şi  cei  împărtăşiţi  de  mila  Lui,  toţi  cei  iertaţi,  vinde¬ 
caţi,  înviaţi,  mântuiţi  în  cei  trei  ani  de  activitate 
publică  pământească.  In  predica  de  pe  munte  se  nu¬ 
mesc  învăţăcei  toţi  ascultătorii. 

Metoda  şi  mijloacele  de  învăţare:  pilda  vieţii 
Lui  —  dragoste  neţărmurită  faţă  de  oameni,  faţă  de 
natură,  faţă  de  Dumnezeu  Tatăl,  apoi  blândeţe,  sme¬ 
renie,  dreptate,  milă  şi  mai  mult  decât  acestea :  răb¬ 
dare,  şi  alăturea  de  ele  învăţătură  cu  atâta  adevăr 
vecinie,  că  cerul  şi  pământul  vor  trece  dar  cuvin¬ 
tele  Lui  nu,  până  se  vor  plini  toate.  Prin  acestea 
a  stârnit  uimirea  ascultătorilor,  cari  îl  caracteri¬ 
zează  zicând :  „Ii  învăţa  pe  ei  ca  celce  are  putere , 
iar  nu  ca  cărturarii"  [Matei  7,  29].  Prin  ele  câştigă 
pentru  opera  mare  a  fericirii  lumii,  pe  ceice  la  po¬ 
runca  lui  sunt  în  stare  a  părăsi  ocupaţie,  familie,  bu¬ 
nuri  şi  pornesc  la  drum  fără  bani,  fără  două  haine, 
fără  traistă,  încălţăminte  şi  toiag. 

Datoria  de  a  învăţa  a  fost  atribuită  bisericii  de 
însuş  Mântuitorul.  El  porunceşte  Sfinţilor  Apostoli 
şi  prin  ei  întregii  biserici:  „Mergând  învăţaţi  toate 
neamurile,  botezându-i  pe  ei  [pe  indivizi,  nu  pe  nea¬ 
muri]  şi  învăţându-i  [şi  după  botez]  să  păziască  toate 
câte  am  poruncit  vouă»  [Matei  28, 19 — 20].  Şi  cei  dintâi 
creştini  s’au  achitat  cu  vrednicie'  de  acest  obliga- 
ment  După  porunca  sf.  apostol  Pavel  celce  se  oste¬ 
neşte  întru  cuvânt  şi  învăţare  are  să  se  bucure  de 
îndoită  cinste  [I  Tim.  5,  17].  Cum  să  nu  se  achite  cu 
vrednicie  ? 

Cum  se  făcea  învăţământul  religios  în  biserica 
veche  creştină  ?  Timpul  acesta  trebue  împărţit  în 
două  părţi.  Până  la  ivirea  primelor  catehumenate 
şi  de  atunci  încoace  până  la  înăbuşirea  culturii  cre¬ 
ştine  orientale  de  cătră  mohamedani. 

Până  la  crearea  catehumenatelor,  deci  aproape 
până  cătră  anii  200,  învăţământul  religios  se  făcea 
de  cătră  biserică  pentru  adulţi,  [pe  deoparte  pentru 
înmulţirea  credincioşilor,  pe  de  alta  pentru  desăvâr¬ 
şirea  lor]  şi  de  cătră  familie  pentru  creşterea  co¬ 
piilor  în  Duh  creştinesc.  Condiţia  esenţială  pentru 
a  ajunge  considerat  creştin  era:  să  crezi  şi  să  te 


1  Dr.  K.  Hase  aminteşte  în  Istoria  bi$.y  că  deja  pe  vremea  aposto¬ 
lilor,  cu  ştirea  episcopilor,  propoveduiau  şi  laici. 

botezi.  Primirea  între  creştini,  la  început  deci  se 
făcea  foarte  repede :  o  scurtă  expunere  de  credinţă, 
o  sinceră  şi  spotană  mărturisire,  urmată  de  botez 
şi  mir,  punerea  mânilor  —  [Botezul  vistiernicului 
Condachiei  prin  Filip  diaconul  şi  al  lui  Cornelie  Su- 
taşuL  Faptele  Apost.  c.  8  şi  c.  11].  De  aici  încolo 
urmau  obiceiuri  severe  susţinute  de  disciplină  se¬ 
veră].1  Se  adunau  des  la  serviciu  divin,  unde  cântau, 
cetiau  cetanii  sfinte,  se  împărtăşiau  cu  sf.  taine,  dar 
preţul  cel  mai  mare  se  punea  pe  propoveduire.  Din 
timpul  sfinţilor  Apostoli  rămase  zelul  pentru  propo- 
veduire:  „Nu  este  nouă  cu  plăcere,  ca.  lăsând  cu¬ 
vântul  lui  Dumnezeu,  să  slujim  meselor"  [Faptele 
Ap.  6,  2].  Episcopii,  preoţii,  diaconii  erau  animaţi  de 
un  neţărmurit  dor  şi  zel  de  propagare  a  Evangheliei. 

Familia  avea  să  se  îngrijască  de  creşterea  co¬ 
piilor  pentru  mântuire.  Ei  se  botezau  de  cătră  apo¬ 
stoli  [Faptele  Apost  16,  15,  31 — 33;  18,  8;  I.  Cor. 
1,  16]  şi  fără  a  face  mărturisire  de  credinţă,  dar 
numai  dupăce  se  împărtăşiau  de  această  sf.  taină 
părinţii  lor,  cari  aveau  să  slujască  de  garanţie  că 
vor  deveni  buni  creştini.  Educaţia  religioasă  a  co¬ 
piilor  până  cătră  a.  200  a  fost  lăsată  aproape  ex¬ 
clusiv  familiei.  Rezultă  încâtva  aceasta  şi  din  cu¬ 
vintele  sfântului  apostol  Pavel  dela  I  Cor.  13 — 14: 
„Şi  femeea  de  are  bărbat  necredincios,  şi  acela  va 
voi  să  vieţuiască  cu  ea,  să  nu-1  lase  pe  el,  pentrucă 
se  sfinţeşte  bărbatul  necredincios  prin  femeea  cre¬ 
dincioasă,  şi  se  sfinţeşte  femeea  necredincioasă  prin 
bărbatul  credincios;  ca  într’alt  chip  feciorii  voştri 
necuraţi  ar  fi,  iar  aşa  sfinţi  sunt ».  In  familie  învăţau 
copiii  şi  scris-cetitui.  Sigur  la  cultul  divin,  măcar  la 
momente  mai  însemnate,  erau  duşi  şi  copiii,  ceeace 
nu  e  fără  de  importanţă,  când  e  vorba  de  învăţă¬ 
mântul  religios. 

Această  epocă  se  caracterizează  printr’un  pu¬ 
ternic  sentiment  religios,  care-i  duce  repede  la  fapte 
şi  făptuiri  mari  creştineşti. 


1  Hase  o.  c. 

Antitesa  dintre  iudeo-creştim  şi  păgâno-creştini 
aduce  cu  sine  o  răceală  a  unora  faţă  de  alţii.  In 
urma  propoveduirii  sfântului  Pavel,  Evreii  parcă 
nici  nu  mai  vreau  să  treacă  la  creştinism  şi  se  fo¬ 
losesc  de  toate  mijloacele  şi  folosesc  orice  prilej 
pentru  a  produce  neînţelegere  între  creştini  şi  între 
aceştia  şi  stăpânirea  romană.  Numai  puţin  contribue 
la  slăbirea  educaţiei  religioase  familiare  şi  obice¬ 
iurile  aduse  din  păgânism,  cari  nu  puteau  fi  desră- 
dăcinate  cu  una  cu  două.  Şi  atunci  biserica  simte 
necesitatea  de  a  crea  o  instituţie,  care  să  întregească 
scăderile  provocate  de  o  educaţie  familiară  insu¬ 
ficientă,  şi  crează  şcoala  poporală,  şcoala  pentru 
toţi,  numită  mai  apoi  Catehumenat,  cari  până  în 
jumătatea  a  doua  a  secolului  al  doilea  funcţionau 
pentru  adulţi,  iar  după  aceea  şi  pentru  copii.' 

Deodată  cu  instituţia  se  desvoltă  şi  o  termino¬ 
logie  specific  creştină,  care  socot  că  merită  să  fie 
cunoscută. 

întreaga  terminologie  se  derivă  din  cuvântul 
grecesc  Karr^eiv  (katechin)  =  declamare,  a  suna  de 
sus  în  jos,  a  spune  ceva  dela  loc  înalt.2  In  întreg 
Testamentul  nou,  şi  aşa  s’a  tradus  şi  în  româneşte, 
are  înţelesul  de:  a  învăţă.  Prin  urmare  nu  are  nici  în 
clin,  nici  în  mânec  cu  forma  erotematică  a  instrucţiei 
din  şcoală.  Cel  asupra  căruia  se  îndreaptă  învăţarea, 
fie  copil,  fie  vârstnic,  purta  numele  de  catehumen; 
lecţia:  catiheză;  activitatea  didactică  a  bisericii:  cate¬ 
hizare,  vechiu :  catehism,  cuvânt,  care  dela  reforma- 
ţiune  încoace  arată  manualul,  alcătuit  într’un  chip 
deosebit,  din  care  se  învaţă  legea];  iar  propunătorul: 

'  Frotogbenes  avea  o  astfel  de  şcoală  Ia  Edessa  [Siria],  Din  scrierile 
lui  Iustin  Martirul  şi  filosoful  s  ar  părea  că  deja  la  anul  100  creştinii  aveau 
catehumenate.  Poate  că  şcoala  sfântului  Ioan  Evanghelistul  din  Efes  să  fi 
pregătit  şi  catiheţi. 

’  Obiceiu  oriental  care  se  păstrează  şi  azi  la  Turci.  In  1911  m'atn 
nimerit  în  moscheia  sf.  Sofii  din  Constantinopol  tocmai  în  timpul  unei  in- 
strucţii  religioase.  Faţa  bisericească  sta  turceşte  pe  un  scaun  mobil  foarte 
ridicat  şi  „declama"  [cu  intonaţii  blânde  şi  furtunoase]  credincioşilor  bărbaţi, 
cari  şedeau  jos  la  picioarele  scaunului  şi  femei,  cari  ascultau  în  genunchi, 
mult  în  urma  celor  dintâi. 

catihet  şi  catehist;  iar  metodica  generală  şi  specială 
a  religiei,  de  pe  timpul  absolutismului  luminat  încoace, 
se  numeşte:  catiheti'că. 1 

Am  amintit  că  aşa  numitele  catehumenate,  erau 
şcoli  creştineşti  pentru  vârstnici  şi  pentru  copii,  şi 
acum  putem  adăoga  că  erau  pentru  toate  vârstele 
şi  fără  a  face  vre-o  deosebire  de  rang  social.  Da¬ 
toria  de  a  învăţa  pe  toţi  membrii  săi  fără  a  face 
vre-o  deosebire,  ca  o  necesitate,  na  simţit-o  nici  o 
instituţie  de  pe  lume  înaintea  creştinismului.  Şcoala 
publică  şi  pentru  toţi  e  o  creaţie  proprie  a  creşti¬ 
nismului  şi  s’a  născut  în  Orient. 

Să  privim  acum  ceva  mai  deaproape  structura 
acestor  instituţii  de  o  covâr  itoare  binefacere  pentru 
omenime.  / 

Scopul  lor  în  primul  rând  era  educaţie  religioasă ; 
instrucţia  cădea  numai  pe  planul  al  doilea  şi  numai 
atât  cât  cerea  o  temeinică  educaţie  de  creştin.  De 
aceea  şi  una  şi  alta  erau  sistematice  şi  ţinând  seamă 
de  individualitate.  Timpul  de  acţionare  al  şcoalei 
asupra  individului  dura  diferit  dela  2  până  la  3  ani 
şi  uneori  chiar  până  la  12  ani  (cum  cerea  Clement  din 
Alexandria  pentru  Iudeii,  care  doriau  să  se  încreşti- 
neze].  Durata  aceasta  se  scurta  şi  se  lungea  de  epis¬ 
cop  după  puterile,  dovezile  şi  garanţiile  de  bună 
purtare  creştinească  ale  catehumenului.  Indiferent  de 
lungimea  timpului  urmat  la  şcoală,  fiecare  catehumen 
trebuia  să  treacă  prin  cele  trei  stadii,  sau  clase  ale 
şcoalei.  Unii  catehumeni,  începătorii,  numai  ascultau  pe 
cateheţi,  fără  a  li  se  permite  să  discute  şi  să  întrebe]. 
Deci  catehetul  le  expunea  lecţia  monologic].  Luau 
parte  şi  la  serviciul  divin,  dar  numai  până  la  cetirea 
sf.  Evanghelie  şi  la  rostirea  predicei  [care  urma  în¬ 
dată  după  evanghelie].  Aceştia  se  numiau  catehu¬ 
meni  ascultători  sau  numai:  ascultători.  Superiori 
lor  erau  îngenunchietorii,  cărora  li  se  împărtăşiau 
învăţături  mai  profunde,  se  pare  că  li  se  admiteau 
întrebările  şi  chiar  discuţia,  la  sfânta  Liturgie  mai 

1  Vezi:  H.  Meyer,  KateGhetik  şi  W.  Rein,  Encykl.  Hb  der  Pădag. 

puteau  asista  la  câteva  rugăciuni  şi  după  cetirea 
evangheliei,  după  cari  apoi  se  puneau  în  genunchi 
înaintea  episcopului,  care  le  citea  o  rugăciune  de 
binecuvântare.  A  treia  categorie  de  catehumeni  erau 
chemaţii  [pentru  a  putea  să  primească  taina  sf.  botez], 
cărora  li  se  împărtăşiau  cunoştinţe  dogmatice  şi  mo¬ 
rale  —  combinate,  —  şi  în  o  formă  mai  abstractă. 
Aveau  dreptul  să  întrebe  pe  catihet,  şi  întrebărilor 
lor  catihetul  dădea  răspunsuri  stilizate  cu  îngrijire. 
Aşa  par  a  fi  compuse  catihezele  lui  Ciril  din  Ieru¬ 
salim. 

Materiile,  cari  se  tratau  în  catehumenate  erau: 
scrisul,  cetitul,  în  vederea  copierii  şi  cetirii  sfintei 
Scripturi  [în  cele  pentru  copii :  elementele  religiunii] 
cântarea  bisericească  şi  liturgica  în  vederea  cultului 
Apoi  se  făceau  exerciţii  de  supunere  faţă  de  biserică 
şi  faţă  de  autoritatea  bisericească ;  post,  spovedanie, 
şi  practicarea  de  fapte  ale  iubirii  creştineşti. 

In  structura  lor,  aceste  şcoale  dovedesc  o  influinţă 
a  şcoalelor  egiptene,  măcar  în  felul  de  a  primi  pe 
ascultători  [pe  elevi)  şi  a-i  urmări  pas  de  pas. 

Ceice  au  percurs  întreaga  materie  şi  au  putut 
trece  peste  un  şir  de  probe  grele,  deci  au  trecut 
prin  toate  trei  stadiile,  ajungeau  în  ceata  celor  „cătră 
luminare",  adecă  a  celorce  vor  primi  botezul.  Bo¬ 
tezul  se  da  cu  o  ceremonie  deosebit  de  impunătoare 
în  noaptea  învierii.  Intre  cei  „cătră  luminare"  intră 
deci  numai  la  înjumătăţirea  păresimilor  [Vezi  liturgia 
înainte  sfinţită,  până  unde  puteau  asista  aceşti  viitori 
creştini!].  Şi  între  „cei  cătră  luminare"  ajungeau  aşa: 
după  trecerea  examenelor  şi  probelor  celor  pretinse 
dela  chemaţi  „se  înfăţişau  episcopului  locului,  care 
le  trecea  numele  în  nişte  registre ;  apoi  mai  multe 
zile  în  şir  erau  examinaţi  temeinic  de  cătră  el,  şi 
numai  dacă  le  reuşia  şi  acest  examen  erau  botezaţi. 
Despre  felul  cum  se  făcea  acest  examen  ni  s’a 
păstrat  o  schiţă  foarte  succintă  în  ceremonialul  dela 
împărtăşirea  sf.  taine  a  botezului. 

De  sigur  cine  ajungea  îri  acest  chip  să  primiască 
sfintele  taine  putea  purta  numele  de  „luminat». 

Dar  sufletul  acestor  şcoale  erau  catiheţii,  pre¬ 
gătiţi  temeinic  şi  superior  în  şcoalele  teologice  din 
Alexandria,  Antiohia  şi  Edessa,  mai  târziu  şi  cea 
din  Africa  de  nord.  Până  sa  ajuns  la  numărul  ne¬ 
cesar  de  catiheţi  binepregătiţi,  serviciul  de  învăţători 
ai  legii  l-au  făcut  preoţii,  ceteţii,  pentru  femei:  pres- 
biterele  şi  diaconiţele  (I.  Tini.  5,  9  şi  Canon.  11  Leo- 
dicea] '.  Catiheţii  se  numiau  la  şcoli  de  cătră  horo- 
episcopi.  [Sin.  Antiohian,  can.  10]. 

Laturea  ce  atinge  propriu  zis  împărţirea  ma¬ 
teriei  de  învăţământ  religios  trebue  să  admitem  că 
multă  vreme  s’a  folosit  metoda  apostolică:  cetiau 
şi  enarau  şi  lămuriau  viaţa,  faptele  şi  învăţăturile 
Domnului,  bazându-se  mai  mult  pe  autoritatea  Dom¬ 
nului,  şi  a  Apostolilor;  pentru  dovedirea  acestora 
luau  prorociile  V.  T.,  apoi  treceau  la  Faptele  Apo¬ 
stolilor  şi  după  cunoaşterea  Epistolelor  apostoleşti, 
treceau  la  catihese  dogmatico-morale.  Aşa  procedau 
înşişi  sf.  Apostoli  E  ştiut,  că  şi  evang.  Marcu  scrie 
sfânta  evanghelie  aşa  cum  o  propoveduieşte  sfântul 
Petru,  sfântul  evangh.  Luca,  cum  o  propoveduieşte 
sfântul  Pavel;  semn  că  după  o  scurtă  introducere 
lămuritoare  începeau  enararea  vieţii,  faptelor  şi  învă¬ 
ţăturilor  Mântuitorului.  Numai  după  aceea  urmau 
sfaturile  şi  aprofundările  pe  cari  le  dau  sfinţii  Apo¬ 
stoli  prin  graiu  şi  prin  scrisori,  şi  pe  cari  toţi  creştinii 
ţineau  să  le  aibă  şi  ei,  deci  le  copiau  pentru  comuni¬ 
tatea  lor  şi  le  cetiau  din  când  în  când.  Mai  târziu  se 
copiază  şi  faptele  Apostolilor,  scrisă  de  sf.  evangelist 
Luca.  Sigur  această  metodă,  născută  şi  desvoltată 
deodată  cu  propoveduirea,  a  fost  prin  practică,  prin 
tradiţie,  şi  metoda  catehumenatelor  pentru  adulţi  şi 
elementarizată  şi  pentru  copii,  mai  târziu. 

Fiecare  eres  provoacă  o  aprofundare  şi  des- 
voltare  a  materiei  de  predat  şi  cu  ele  o  perfecţio¬ 
nare  a  metodei  de  predare.  Că  şcoalele  acestea 
dedeau  bună  şi  temeinică  pregătire  se  poate  deduce 
şi  din  faptul,  că  împăratul  Constantin  cel  Mare  poate 


1  Pentru  partea  referitoare  la  catehunieni  vezi  Mitrofanovici :  Liturgica. 

avea  cutezanţa  să  înlocuiască  partea  cea  mai  mare 
din  funcţionărimea  păgână  cu  temeinice  pregătiri 
profesionale  prin  creştini,  cari  nu  puteau  fi  deci  nici 
analfabeţi,  nici  semidocţi.  Natural  pentru  funcţiile 
superioare  avea  creştini  cu  pregătire  superioară,  cu 
o  cultură  filosofică,  cultură  câştigată  în  vestitele 
şcoale  teologice,  cari  emulau  cu  cele  păgâneşti  greco- 
romane. 

Dar  tocmai  schimbarea  adusă  în  viaţa  creşti¬ 
nismului  de  cătră  Constantin  cel  Mare  provoacă  o 
slăbire  temporală  a  învăţământului  religios  şi  cu 
ea  ivirea  a  o  mulţime  de  erezii  mai  mari  şi  mai 
mici.  In  urma  edictului  lui,  o  mulţime  de  păgâni  cer 
botezul.  Biserica  prigonită  aproape  300  ani,  nu  mai 
avea  personal  suficient  şi  nici  timp  pentru  a  mai  da 
temeinica  pregătire  de  până  acum.  Pregătirea  se 
face  mai  sumar  şi  culminează  în  examenul  făcut  în 
faţa  episcopului  nu  cu  mult  înainte  de  botez.  După 
splendidele  câtihese  [23]  ale  lui  Ciril  din  Ierusalim 
—  cam  pela  350  —  se  pare  că  toţi  catiheţii  îşi  re¬ 
zumă  lecţiile  ia  nişte  catehese  dogmatico-morale 
după  modelul  celor  ale  lui  Ciril.  Părăsesc  deci  tra¬ 
diţionalul  mers.  Numai  aşa  ne  putem  explica,  că  fe¬ 
ricitul  Augustin  după  anul  400  în  catihetica  sa  De 
catehisandis  rudibus  ajunge  să  recomande,  ca  în¬ 
văţământul  religios  să  se  facă  pe  temeiul  Sf.  Scrip¬ 
turi,  începând  cu  istorioarele  biblice  şi  continuând 
firul  istoric  până  în  prezent.  EU  recomandă  deci  în¬ 
toarcerea  la  tradiţia  bisericească,  părăsită  în  timpul 
de  după  Constantin  cel  Mare. 

O  teoretizare  a  metodei  de  predare  o  găsim 
prin  diferite  cuvântări  de  ale  sfinţilor  Părinţi  şi  ca 
tratat  la  fericitul  Augustin  [cea  dintâi  catihetică]. 

Fericitul  Augustin  ca  pedagog  —  probabil  numai 
teoretic  —  prezintă  şi  alt  interes,  în  afară  de  cel  al 
întoarcerii  la  tradiţie.  E  un  bun  psiholog  şi  cere 
dela  catiheţi  să  fie  la  fel.  Iată  secretul  predării  cu 
succes  a  religiei  şi  azi!  El  cerea  dela  catihet  să 
ţie  interesul  elevilor  pururea  treaz,  mişcându-i,  fă- 
cându-i  să  se  mire  şi  să  admire,  ocupându-te  de  ei 

şi  agrăindu-i  personal,  folosind  o  expunere  caldă,  şi 
neocolind  la  loc  potrivit  chiar  gluma ;  să  evite  mono¬ 
tonia,  şablonarea,  felul  sec  de  a  preda  şi  neliniştea 
internă  a  sa  ca  prelegător.'  Sfaturile  pedagogice 
ale  lui  nu  şi-au  perdut  preţul  nici  azi!  Unde  ar  fi 
norocul  să  fie  urmate  de  toţi  catiheţii  noştri? 

Cât  priveşte  locul  unde  se  ţineau  lecţiile,  atunci 
când  se  organizaseră  catehumenatele,  găsim  în  Enchi- 
ridionul  marelui  Şaguna  [pag.  161]  la  canonul  97  al 
sin.  VI.  ecum.  lămurirea,  că  şcoalele  numite  cate- 
humene  se  ţineau  în  nişte  edificii  în  jurul  bisericii 
şi  erau  socotite  „locuri  sfinte11.  Aici  se  făcea  numai 
învăţământului  teoretic,  practica  se  făcea  în  prid¬ 
vorul,  pronaosul  şi  naosul  bisericii. 

Am  zis  că  după  Constantin  cel  Mare  învăţă¬ 
mântul  religios  trece  prin  o  criză  de  scurtă  durată. 
Şi  nu  putea  fi  altfel  decât  temporală !  Sfinţii  Părinţi, 
aceşti  genii  şi  oameni  cu  vastă  cultură  religioasă  şi 
folosofică,  aceşti  uriaşi  a  vieţii  spirituale  creştineşti, 
sunt  mari  sprijinitori  ai  şcoalel  Aşa  că  epoca  de 
aur  a  şcoalelor  creştineşti  cade  tocmai  după  Con¬ 
stantin  cel  Mare  până  pe  la  600.  Ceeace  până  acum 
preoţii,  şi  peste  tot  clerul,  a  făcut  de  bunăvoie,  din- 
tr’un  nobil  entuziasm  şi  chiar  emulaţie,  acum  se 
impune  prin  hotărâri  sinodale.  Toţi  preoţii  sunt  obli¬ 
gaţi  să  înveţe.  Mărindu-se  comunităţile,  nu  biruesc 
să  şi  înveţe,  şi  atunci  această  grije  o  trec  asupra 
altor  slujitori  bisericeşti  mai  inferiori  şi  chiar  unui 
personal  propriu  al  şcoalei  parohiale.  Preotul  şi  epis¬ 
copul  primesc  atunci  obligamentul  [conf.  can.  78  sin. 
VI.  ec.]  de  a  examina  pe  ascultători  odată  pe  săp¬ 
tămână  asupra  celor  învăţate  în  şcoală.  Pe  ceice  se 
distingeau  în  a  învăţa,  îi  făceau  din  clerici  inferiori 
—  preoţi.  Dacă  vre-unui  preot  nu-i  mai  convenea 
preoţia,  era  oprit  să  ia  altă  funcţie  laică  în  afară 
de  dăscălie  [can.  10  sin.  VI.  ecum.]  că  „mai  bine  va 
face  de  va  învăţa  copiii. . .  căci  spre  aceasta  a  căpătat 
el  preoţie11. 


H.  Mayer,  o.  c. 

Cu  toate  acestea  adevărata  creştere  religioasă 
aveau  s’o  dea  copiilor  părinţii  şi  o  instituţie  nouă: 
naşii  In  veacul  ăl  V-lea  se  introduce  obligator  bo¬ 
tezul  copiilor,  iar  naşii  primesc  obligaihehtul  cre¬ 
şterii  creştineşti  a  fiului  lor  sufletesc.  Iar  mijloc  de 
educare  a  naşilor  şi  părinţilor  era  spovedania  in¬ 
dividuală  şi  secretă,  care  se  introduce  tot  pe  vremea 
această  [anul  445]. 1  Aceste  schimbări  aduc  cu  sine 
impunerea  obligainentului  ca  fiecare  parohie  să  aibă 
şcoala  sa,  fiindcă  se  vede,  că  pe  lângă  toată  ga¬ 
ranţia  naşilor  şi  a  părinţilor,  educaţia  şi  instrucţia 
religioasă  suferia,  şi  că  nu  era  de  ajuns  pentru  cre¬ 
ştin  numai  primirea  tainei  sf.  botez. 

Un  puternic  avânt  şi  înflorire  dă  învăţămân¬ 
tului  religios,  monahismul.  Sf.  Vasile  cel  Mare,  re¬ 
organizatorul  monahismului  între  alte  îndatoriri  ale 
mănăstirilor  găseşte  că  ele  au  să  susţină  orfelinate  şi 
cu  ele  împreună  şcoale  mănăstireşti.  Monahismul  în¬ 
cepe  a  socoti  drept  una  din  principalele  sale  datorinţe 
învăţarea  copiilor.  Aşa  ajung  în  scurtă  vreme,  ca 
aceste  şcoale  să  câştige  un  renume  recunoscut  şi  să 
fie  cercetate  de  vlăstarele  celor  mai  alese  familii. 

Tocmai  atunci  când  învăţământul  religios  atinge 
culmi  nebănuite,  se  ridică  mohamedanismul  distru¬ 
gător  al  unei  culturi  şi  civilizaţii  creştineşti  atât  de 
grandioase,  cum  de  atunci  încoace  na  mai  avut  bise¬ 
rica  creştină.  Apusul  Europei  prin  reprezentantul  său 
fer.  Augustin  se  minunează  de  ceeace  are  Orientul 
creştin  şi  transplantează  monahismul  şi  în  Apus  şi 
cu  el  deodată  şi  frumoasa  misiune  didactică  a  bise¬ 
ricii  prin  şcoala  publică  creştină.  împrejurările  mai 
aspre  din  Apus  şi  firea  mai  practic-organizatoare  a 
locuitorilor  lui,  modifică  mult  monahismul,  instituţie 
direct  împrumutată  din  Orient  dă  avânt  nou  şi  altă 
îndrumare  şcoalei  creştine,  continuă  însuşi  o  fru¬ 
moasă  tradiţie  şi  muncă  începută  în  Orient  la  adă¬ 
postul  apărării  dârze  împotriva  cutropirii  Islamice  pe 
care  le-o  asigură  popoarele  ortodoxe  ale  Orientului 

4  C.  Faulmann;  III.  Gesch,  der  Wiesenschaften  pag.  108. 

ele  cutropite  şi  opăcite  timp  de  veacuri  în  mani¬ 
festarea  sufletului  lor  capabil. 

Istoricii  apuseni,  chiar  şi  cei  de  istoria  pedago¬ 
giei,  înclină  să  ignoreze  activitatea  didactică  a  bise¬ 
ricii  creştine  orientale.  Când  vorbesc  de  şcoalele 
din  această  parte  a  lumii  creştine,  vorbesc  foarte 
pe  deasupra  şi  foarte  sumar.  Ar  fi  interesant  să 
se  adune  şi  cuvântările,  aforismele,  caracterizările 
de  învăţători  ale sf.  Părinţi  răsăriteni,  cari  sau  ocupat 
de  aproape  şi  cu  şcoala  şi  —  cu  toate  că  totul  nu 
se  mai  poate  reconstrui  —  s  ar  vedea  cu  legitimă 
mândrie,  că  Orientul  a  fost  creator,  iar  Apusul  un 
simplu  imitator,  şi  apoi  având  pace  asigurată  de  cei 
din  Orient,  continuator  şi  mai  târziu  numai,  desvol- 
tător  al  unei  activităţi  şcolare  bine  concepute,  siste¬ 
matic  organizate  şi  conduse  în  altă  parte.  Catehu- 
menatele  au  fost  adevărate  şcoale  active,  şi  ceice 
*  se  ocupă  cu  această  problemă  la  Religie,  să  caute 
că  ea  a  fost  deslegată  de  entusiasmul  creştin  al 
primelor  6  veacuri.  pr.  Gh.  Maior. 


Amintirile  unui  preot  romano-catolic 
devenit  preot  ortodox. 

n. 

Debuturi  în  viaţa  bisericească.  —  Vicar  la  Saint-Aignan-sur-Cher.  —  Un 
preot  frumos  şi  regimentul  său  frumos  de  panglică  roşie.  —  Pentruce  preotul 
m’a  lăudat  ca  să  fiu  numit  preot.  —  Vicar  la  Montrichard.  —  Un  bun  preot 
care  doreşte  să  cunoască  pe  Duc  şi  Comp.  —  Preoţia  Fresnes.  —  Metodă 
de-a  învăţa  catechismul  pe  tâmpiţi.  —  Şcolile  mele.  —  Frumosul  rol  al 
dlui  inspector  şi  al  dlui  prefect.  —  Primele  mele  relaţii  cu  dl  Fabre  des 
Essarts,  vicar  general.  —  Primele  mele  lucrări  literare.  —  Dl  Fabre  des 
Essarts  vrând  să  mă  încurajeze  mă  numeşte  preot  la  Saint-Denis-sur-Loire. 

• —  Intrigile  vârâte  de  Duc  şi  Comp.  pentru  a  mă  împiedeca  să  am  acest  loc. 

—  Moartea  Monseniorului  de  Sau/.in.  —  DI  Fabre  des  Essarts  îi  urmează. 

—  EI  se  interesează  de  lucrările  mele.  —  Vrea  să  vadă  manuscriptul  pri¬ 
mului  meu  volum  şi-l  dă  spre  examinare  dlui  Guillois,  cel  mai  savant  preot 
din  dieceză.  —  Raportul  dlui  Guillois.  —  Dl  Fabre  des  Essarts  dă  primul 
meu  volum  la  tipograful  lui.  —  Scriitor  bisericesc  prin  autoritate  episco¬ 
pală.  —  O  mulţime  de  gelozii.  —  Cele  cinci  propoziţii  ale  abatelui  Mo*, 
risset.  —  Intrigi  pentru  a  împiedeca  aprobarea  oficială  a  primului  meu 


123 


REVISTA  TEOLOGICĂ 


"volum.  —  Relaţiile  mele  cu  dl  de  Belot.  —  Conferinţe  bisericeşti.  —  Sunt 
ales  secretar  în  unanimitate.  —  Succesul  rapoartelor  mele.  —  Proect  de-a 
încredinţa  direcţia  seminarului  celui  mare  dlui  Leon  Garapin.  —  El  pri¬ 
meşte  cu  condiţia  ca  şi  eu  să  fiu  la  seminar  să-l  secondez.  —  Gâştele 
dela  curtea  episcopală  fac  o  aşa  gălăgie  încât  bietul  episcop  e  obligat  şă 
părăsească  proectul  său.  —  Iezuiţii  înlocuesc  pe  Duc  et  Comp.  la  seminar. 
— -  Reputaţia  mea  ca  scriitor  în  afara  diecezei  Blois.  —  Subscrieri  şi  scri¬ 
sori  episcopale.  — •  Laudele  dlui  abate  Darboy;  ale  părintelui  iezuit  Prat; 
ale  Trapiştilor  din  Staoueli;  ale  dlui  Laurentie.  —  Revoluţia  din  1848. 

—  Republicanii  din  Blois  îmi  oferă  redacţia  ziarului  lor.  —  Fabre  des 
Essarts  mă  sfătueşte  să  primesc.  —  Vin  să  mă  stabilesc  la  Blois.  —  Mgr. 
des  Essarts  îmi  prepară  o  locuinţă  la  episcopie.  —  El  se  îmbolnăveşte.  — 
Dl  Leon  Garapin  mă  sfătueşte  să  amân  instalarea  mea  la  episcopie.  — 
JVIgr.  des  Essarts  atins  mortal.  —  Eu  cer  autorizaţia  de  a  părăsi  dieceza. 

—  Graţioasa  autorizaţie  ce  mi  s’a  dat.  —  Toată  lumea  mulţumită. 

Vă  puteti  închipui  că  eu  n’am  obţinut  o  poziţie  stră¬ 
lucită  părăsind  seminarul.  Superiorii  făcură  ca  antipatia 
lor  să  treacă  şi  la  vicarii  generali ;  şi  nu  eram  prin  urmare 
bine  notat. 

Am  fost  numit  vicar  în  orăşelul  Saint-Aignan-sur-Cher. 
Erau  aici  doi  preoţi  bretoni,  fraţi,  numiţi  Lechevallier.  Cel 
mai  mare  era  preot ;  al  doilea  n’avea  titlu  oficial ;  era  preot 
amator ;  era  dulceag,  foarte  dulceag,  faţă  de  dame  care  îl 
aleseră  ca  duhovnic.  Avea  moravuri  bune  şi  se  părea  cu 
adevărat  credincios.  Preotul  era  un  mare  descreerat,  ne¬ 
regulat  în  moravurile  sale,  însă  destul  de  rafinat  pentru  a 
fi  stimat  de  curtea  episcopală.  M’a  silit  să  Iocuesc  la  lo¬ 
cuinţa  preotului  parohiei  unde  îmi  designă  o  cameră  dă¬ 
răpănată,  locuită  de  mult  timp  de-o  legiune  de  cloţani  şi 
şoareci.  Paiangenii  şi-au  ales  locuinţa  sub  o  hârtie  deco¬ 
lorată  care  data  de  mai  bine  de  cincizeci  de  ani.  Am  tre¬ 
buit  să  mănânc  împreună  cu  părintele ;  era  aşa  de  delicat 
încât  servea  cele  mai  bune  bucăţi  lui  şi  fratelui  său.  îşi 
dădeau  unul  altuia  bunătăţi  de  cari  fără  îndoială  mă  so¬ 
coteau  nevrednic. 

Am  plătit,  cu  toate  acestea,  o  pensiune  care-mi  în¬ 
ghiţea  micul  meu  venit.  Plăteam  fără  să  fac  cea  mai  mică 
observaţie,  însă  am  văzut  numai  decât  cu  cine  aveam  de 
a  face. 

Preotul  avea  frică  mai  ales  de  influinţa  pe  care  pu- 
team  s'o  am  în  parohie.  El  mă  anula  întrucât  îi  era  în  pu¬ 
tinţă.  Suportam  proastele  lui  procedeuri  fără  să  mă  plâng. 

2* 

Eşeam  rar;  nu  făceam  vizite  şi  mă  ocupam  tot  timpul  cu: 
slujba  şi  cu  studiul. 

Cu  toată  rezerva  mea,  lumea  â  început  să  vorbească  cu 
Stimă  de  miile ;  mâi  inulfe  penitente  ale  preotului  luaţii  drumul 
spre  duhovnicia  meâ  şi  el  a  avut  durerea  să  remarce  printre 
ele  câteva  dezertoare  din  frumosul  său  regiment  de  plan- 
glicâ  roşie.  Se  numea  aşa  congregaţia  sfintei  Fecioare  fiindcă 
membrele  trebuiau  Să-şi  împodobească  boneta  sau  pălăria, 
lâ  cerinţa  preotului,  cu  o  panglică  roşie  ca  semn  distinctiv.. 
Se  flecârea  în  oraş  despre  asta.  Se  zicOâ  că  preotul  se 
dedea  după  cancanuri.  Îşi  aşeza  regimentul  într'un  semi¬ 
cerc  care  încunjura  altarul ;  în  decursul  liturgiei  el  nu  se 
sfia  să  zâmbească  graţios  favoritelor  lui;  când  făcea  stro¬ 
pirea  cu  aghismâ,  le  stropea  în  obraz  râzând  foarte  fericit. 
Dădeâ  întâlniri  la  mai  multe  membi’e  din  societate  în  sa¬ 
cristie  ;  se  închidea  cu  ele ;  de  mai  multe  ori,  intrând  în 
camera  lui,  l-am  surprins  cu  câte-o  tânără  congreganistâ 
pe  genunchi.  Regimentul  patîglicei  roşii  nu  se  bucura  de 
stima  tuturora,  cu  toată  frumuseţea  lui,  cu  toate  cântecele 
frumoase  pe  câri  lp  cântă,  cu  toată  cucernicia  cu  care  se 
făcea  de  râsul  lumei. 

Se  înţelege  că  preotul  n’a  fost  foarte  mulţumit  văzând 
dezertoare  făcându-mi  un  mic  regiment.  Insă  de  când  l-am, 
surprins  cu  o  domnişoară  pe  genunchi  ei  se  simţea  foarte 
încurcat  faţă  de  mine.  Pentru  a  evita  consecinţele  pe  cari 
cronica  scandalurilor  putea  să  le  aibă  pentru  el,  făcea  pe 
cucernicul.  Ca  preot  mai  în  vârstă  se  ducea  adesea  la  curtea 
episcopală;  ducea  destule  calomnii  şi  bârfiri  împotriva 
preoţilor  din  cantonul  lui,  şi  lăsă  reputaţia  unui  preot  foarte 
zelos  pentru  Curăţirea  moravurilor  sacerdotale.  A  avut 
grija  să  zică,  că  merge  la  iezuiţii  din  Bourges  pentru  a-se 
întări  în  credinţă  şi  a-şi  reînoi  zelul.  Aşa  a  găsit  într’o  zi 
la  Bourges  pe  scumpul  părinte  Fantin.  Bunul  părinte  nu, 
m’a  uitat.  Aflând  că  eram  vicar  la  Saint-Aignan  îmi  trimise 
prin  preot  cele  mai  călduroase  complimente.  Mi-a  scris  mai 
multe  scrisori  la  cari  i-am  răspuns  foarte  politicos.  Insă  a 
trebuit  să  înţeleagă  că  nu  mai  vreau  să  mă  fac  iezuit. 

In  decursul  şederii  mele  la  Saint-Aignan  am  avut  prin: 
urmare  legături  cu  preoţii  din  canton.  I-am  observat  de: 
aproape ;  am  rămas  încremenit  de  moravurile  lor  desfrâ- 

nate,  de  yiţijle  lor,  pe  cari  nu-şi  luau  aici  chiar  osteneala 
de-a  le  ascunde.  M’au  Invitat  la  adunările  lor  săptămânale 
şi  nii  se  mai  sinchiseau  de  mina.  Mă  luau  drept  un  tânăr 
om  nevinovat  care  se  va  forma  mai  târziu ;  însă  erau  con¬ 
vinşi  că  eu  nu  eram  nici  spion,  nici  denunţător.  Astfel  am 
învăţat  şi  am  văzut  multe  lucruri  în  decursul  dejunurilor 
la  cari  eram  obligat  să  asist.  Nu  pot  şă  le  povestesc  fără 
să  cad  în  pornografie  neavând  această  intenţie.  Imediat 
după  dejun  preoţii  se  aşezau  la  jocuri  de  cărţi  şi  se  dedeau 
la  un  joc  neînfrânat,  în  decursul  căruia  se  auzeau  conver¬ 
saţii  murdare,  împreună  cu  femei,  în  tovărăşia  cărora  nu 
se  jenau  de  cealaltă  lume.  In  timp  ce  ei  jucau  eu  plecam 
pe  nesimţite.  Când  observau,  ziceau  foarte  simplu:  „Mal- 
lebranches’a  dus  să-şi  găsească  bucoavnele  sale".  îmi  dădeau 
porecla  de  Măllebranche  fiindcă  unul  din  ei  ma  găsit într’o 
zi  cetind  din  operele  acestui  filozof  ;  el  a  râs  mult  şi  cei 
cărora  le- a  povestit  evenimentul  au  făcut  tot  aşa.  Ei  ştiau 
că  eu  preferam  societatea  cărţilor  celei  a  lor;  însă  nu  le 
era  năcaz  fiindcă  nu  eram  spion  şi  tot  ceeace  vedeam  şi 
-auzeam  păstram  pentru  mine. 

Preotul  cel  mai  în  vârstă  nu  era  mai  bun  decât  cei¬ 
lalţi  sub  raportul  moravurilor ;  era  mai  desgustător  fiindcă 
era  mai  hipocrit. 

Fiind  jicnit  văzându-se  părăsit  de  unele  din  frumoa¬ 
sele  sale  cliente  se  gândea  cum  să  se  scape  de  mine.  Nu 
îndrăzni  să  mă  vorbească  de  rău;  pentru  aceasta  avea 
mai  multă  minte.  Dela  început  purtarea  mi-a  fost  irepro¬ 
şabilă;  trăiam  ca  un  adevărat  seminarist;  apoi  el  putea 
să  creadă  că-1  voiu  trăda  dşcă  curtea  episcopală  îmi  va 
face  vre-un  reproş  în  urma  instigaţiilor  lui.  In  loc  de -a  mă 
bârfi  el  vprbea  numai  bine  despre  mine  pentru  a-şi  ajunge 
scopul  Era  aproape  un  an  de  când  mă  stabilisem  la  Saint- 
Aignan  c$nd  preotul  îmi  aduse  o  scrisoare’ prin  care  eram 
chemat  ia  episcopie.  Preotul  mi-a  zis  dându-mi-o:  „V’am 
lăudat  foarte  mult  şi-am  cerut  o  parohie  pentru  D-Voastră. 
Sunteţi  un  om  prea  distins  pentru  a  rămânea  mult  timp 
ajutor  de  preot"”. 

Episcopul  de  Sapzin  m’a  primit  cu  bunătate,  nu  mi-a 
făcut  pici  un  reproş  şi  mi-a  zis  numai  că  vrând  să  mă 
:numeaşcă  preot,  după  cum  avea  intenţia,  voi  merge  cu 

titlu  provizoriu  să  ajut  pe  preotul  din  Montrichard  care  era 
singur  şi  împovărat  de  o  mulţime  de  ocupaţii. 

Am  părăsit  Saint-Aignan-ul  lăsând  regrete  în  rân¬ 
durile  unui  mare  număr  de  locuitori  cari  au  ştiut  să  mă 
aprecieze,  şi  m’au  crezut  demn  de  încrederea  lor  cu  toată 
tinereţea  mea. 

Am  găsit  la  Montrichard  un  preot  foarte  credincios 
şi  foarte  inteligent  dl  abate  Olivereau,  vechiu  vicar  al  ca¬ 
tedralei  din  Blois.  Bunii  mei  prieteni  din  seminarul  cel. 
mare  l-au  prevenit  contra  mea ;  însă  după  ce-a  petrecut 
câteva  luni  în  intimitate  cu  mine,  mi-a  zis  într’p  zi :  „Ai 
duşmani  foarte  răutăcioşi,  tot  ce  mi-au  spus  de  încăpă- 
ţinarea  dumnitale  e  neadevărat.  Regret  foarte  mult  că  nu 
eşti  împreună  cu  mine  decât  cu  titlu  provizoriu;  a-şi  fi  vrut 
şă-mi  petrec  viaţa  lângă  dumneata.  Nădăjduesc  că  vom 
rămânea  pururea  prietini  buni". 

A  trebuit  să  primească  ca  ajutor  un  tinăr  din  Montri¬ 
chard  care  era  înrudit  cucele  mai  bogate  familii  din  oraş. 
Credea  că  nu  va  fi  mulţumit  cu  acest  tinăr  preot  ca  cu 
mine.  Aceasta  este  într  adevăr  la  ceeace  a  ajuns. 

Abatele  Olivereau  era  unul  dintre  cei  mai  distinşi 
preoţi  din  diecesă;  credinţa  lui  sinceră  era  neprefăcută  - 
moravurile  sale  curate.  Instrucţia  cu  mult  mai  bogată  decât 
a  celorlalţi  eclesiastici.  Nu  pii-a  făcut  nici  o  observaţie 
relativ  la  dragostea  mea  pentru  studiu.  I  -am  părăsit  după 
un  an  când  celce  îi  era  destinat  ca  ajutor  a  fost  sfinţit  preot. 

Anul  pe  care  l-am  petrecut  la  Montrichard  când  am 
împărţit  cu  preotul  toate  greutăţile  slujbei  a  fost  unul  dintre 
cei  mai  fericiţi  ani  ai  vieţei  mele. 

Am  fost  trimis  ca  preot  în  mica  parohie  dela  Fresnes. 
Această  numire  s‘a  făcut  sub  influinţa  duşmanilor  meir 
atotputernici  asupra  bătrânului  episcop  de  Sauzin  care  din 
cauza  etăţii  sale  înaintate  nu-şi  mai  putea  administra  die¬ 
ceza.  Primul  vicar  general,  Fabre  des  Essarts  nu  mă  cu¬ 
noştea  încă  şi  na  dat  nici  o  importanţă  numirei  mele.. 
Duşmanii  mei  ştiau  bine  ce  fac. 

Fresnes  navea  preot  cu  reşedinţă  de  după  Revoluţie. 
In  epoca  Concordatului  această  parohie  avea  prea  puţină 
importanţă  pentru  a  i  se  da  un  preot.  Vicarul  unei  parohii 

vecine  zicea  liturgia  Dumineca  şi  se  ducea  la  bolnavii  la 
cari  era  chemat. 

Când  duşmanii  mei  mă  designară  pentru  această  pa¬ 
rohie  săracă  ştiau  prea  bine  că  nu  voi  găsi  un  local  cât 
de  puţin  convenabil  pentru  a  putea  locui  şi  că  biserica 
lipsită  de  tot  mobilierul  aproape,  era  dărăpănată.  Comuna 
cumpărase  o  cocioabă  şi  o  bucată  de  pământ  pentru  a 
construi  o  locuinţă  pentru  preot  şi  o  grădină,  însă  le  lip¬ 
seau  fondurile  pentru  a  începe  lucrările  de  prima  nece¬ 
sitate.  Duşmanii  mei  ştiau  toate  acestea  şi  se  bucurau. 

Am  ajuns  la  Fresnes  cu  un  mobilier  modest  pe  care 
nu  ştiam  nici  unde  să-l  pun.  Ceeace  cumpăraseră  ca  să 
facă  o  locuinţă  pentru  preot  era  o  cocioabă  compusă  din. 
trei  odăi  şi  o  bucătărie  alături  de  drum.  Păreţii  erau  mur¬ 
dari  şi  umezi.  Ploaia  cădea  pe  pardoseală;  o  singură 
odaie  era  locuibilă.  Primarul  ş  fost  foarte  mirat  de  o  nu¬ 
mire  aşa  de  grăbită,  el  n’a  fost  avertizat.  M’a  încuartirat 
într  o  mansardă  până  se  vor  fi  făcut  reparaţii  urgente  la 
locuinţa  destinată  pentru  preot. 

Aceasta  este  ce-a  ales  Consiliul  episcopal  pentru  un 
tinăr  de  douăzeci  şi  cinci  de  ani,  când  ei  n’au  fost  conduşi 
de  raţiune.  Voiau  să  mă  îngroape  înainte  de  a  muri. 

Bufniţa  era  răsbunată.  Eu  m’am  răsbunat  pe  el  şi  pe 
ai  lui  într’un  chip  mai  onorabil.  N’am  scris  nici  un  cuvânt 
la  episcopie  pentru  a  mă  plânge;  primeam  cu  resignatie 
trista  situaţie  în  care  mă  găseam,  şi  mă  sileam  să-mi  înde¬ 
plinesc  datorintele  cu  o  regularitate  care  trebuia  să- mi 
aducă  stima  celor  mai  înverşunaţi  duşmani  ai  mei. 

Când  am  sosit  la  Fresnes  nici  un  copil  şi  nici  un  tinăr 
nu  ştia  să  cetească  afară  de  băiatul  primarului.  Acest  copil 
foarte  inteligent  mi-a  fost  de  mare  ajutor.  EH  se  afla  în 
biserică  cu  toti  micii  copii  tâmpiţi  pentru  a  învăţa  cate¬ 
hismul.  A  înţeles  greutatea  mea  pentru  a  instrui  pe  aceşti 
bieţi  copii;  mi  s  a  oferit  îndată  pentruca  să  mă  ajute.  Am 
înfiinţat  o  şcoală.  Toti  copiii  au  alergat  în  grabă.  Băieţii 
veneau  dimineaţa,  iar  fetele  seara  Am  compus  un  mic 
catehism  în  care  n’am  întrodus  decât  ceeace  era  absolut 
necesar.  . 

De  trei  ori  pe  săptămână  adunam  toţi  copiii  la  Biserică. 
Fiul  primarului  era  în  fruntea  cetei.  Eu  puneam  o  che- 

stiune  şi  copilul  primarului  citea  răspunsul.  Al  doilea  copil 
repeta  acest  răspuns,  apoi  al  treilea  şi  aşa  mai  departe 
până  la  ultimul  copil.  Răspunsul  îl  ştiau  apoi  toţi  auzindu-1 
mereu  repetat.  Treceam  la  a  doua  chestiune  şi  urmăm 
acelaş  procedeu. 

La  începutul  fiecărei  lecţiuni  puneam  să  se  repete 
ceeace  se  învăţase  în  lecţiunea  anterioară.  Adăogam  apoi 
una  sau  două  chestiuni  nouă.  După  câteva  luni  toţi  micii 
mei  idioţi  îmi  ştiau  perfect  catehismul  întreg,  afară  de  asta 
şi  un  cântec  pentru  ziua  primei  împărtăşanii.  Preotul  su¬ 
perior  dela  Contres,  vecinul  meu,  veni,  la  rugămintea  mea 
să-i  examineze.  Mi-a  găsit  catehismul  perfect,  metoda  pe 
cât  de  bună  pe  atât  de  originală  şi  mi-a  mărturisit  că  tâm- 
piţii  mei  erau  de  fapt  cu  mult  mai  instruiţi  decât  ai  lui  cu 
toate  că  ştiau  toţi  să  scrie. 

[Va  urma).  _ _  I.  Beleujă. 


Bucuria  învierii. 

Aceasta  este  bucuria  adevărată,  care  pătrunde  în¬ 
treaga  concepţie  de  viaţă  a  bisericii  ortodoxe.  «Seni’ 
nele  bucuriei  să  împodobească  ceriul,  să  se  bucure  pă¬ 
mântul,  să  se  bucure  toată  făptura,  cea  văzută  şi  cea 
nevăzută:  Hristos  a  înviat,  bucurie  mare!  Toate  s’au 
umplut  de  lumină.  Să  prăznuiască  deci  ceriul  şi  pământul 
şi  cele  de  desubt,  să  prăznuiască  toată  făptura  învierea 
lui  Hristos  întru  care  s’a  întărit...  Sărbătorim  a  morţii 
omorâre  şi  a  iadului  zdrobire,  sosirea  unei  alte  vieţi, 
a  celei  vecinice»  —  astfel  cântă  biserica  ortodoxă  în 
cântările  învierii. 

Sunt  acestea  cuvinte  cari  au  izvorât  din  aceleaşi 
sentimente  de  bucurie,  de  care  au  fost  cuprinşi  primii 
creştini.  Conţinutul  primordial  al  propoveduirii  pri¬ 
milor  creştini,  pe  cât  îl  putem  înţelege,  este  vestea  bună 
despre  revelaţie  şi  despre  viaţa  vecinică  biruitoare.  «Şi 
viaţa  ni  s’a  arătat,  noi  o  am  văzut  şi  o  mărturisim  şi 
propoveduim  vouă  viaţa  de  veci  care  a  fost  la  Tatăl 
şi  ni  s’a  arătat  nouă».  «Dacă  nu  a  înviat  Hristos  za¬ 
darnică  este  propoveduirea  noastră  şi  zadarnică  este 
dâr  şi  credinţa  voastră.  Iar  acum  Hristos  s’a  sculat  din 

morţi ;  începătură  celor  adormiţi  s’a  făcui»  (1.  Cor.  VX- 
14,  2Q).  De  aici  pleacă  trăsătura  at|t  de  puternică  a 
bucuriei  învingerii,  care  e  atât  de  caracteristică  peţitru 
psihologia  primilor  creştini :  «Aceasta  este  biruinţa  care 
a  biruit  lumea,  credinţa  noastră».  «Pururea  vă  bucuraţi, 
întru  toate  mulţumiţi»  (I-  Tesal.  IV.  16,  18). 

După  «Faptele  apostolilor»  întreaga  predică  a  uce¬ 
nicilor  este  o  propoveduire  a  Învierii  lui  Isus.  «Pe  El 
l-a  înviat  Dumnezeu  şi  l-a  mântuit  de  durerile  morţii,  căci 
sl  fost  lărâ  de  putinţă  să  fie  El  ţinut  în  ghiarele  morţii . . . 
aceasta  o  mărturisim  npi  cu  toţii»  astfel  sună  cuvân¬ 
tarea  primă  a  şf.  apostol  Fetru  cătră  popor.  Fariseii  şi 
cărturarii  persecutau  pe  învăţăcei  «fiindcă  ei  au  prppo- 
veduit  învierea  lui  Isus  din  morţi».  «Cu  mare  putere  au 
mărturisit  apostolii  învierea  Domnului*  astfel  cetim 
ceva  mai  departe:  «Pe  El  l-a  înviat  Dumnezeu  a  treia 
zi  şi  nouă,  cari  am  mâncat  şi  am  beut  împreună  cu  El, 
ni  s’a  descoperit»  aşa  propovedueşte  Petru  în  casa  fui 
Corneliu.  Credinţa  în  descoperirea  vieţii  dumnezeeşti 
şi  vecinice  întru  persoana  lui  Isus  este  sâmburele  îq- 
tregei  concepţii  şi  a  prppoveduirii  Pauline.  (ar  el  nu 
află  nici  o  contrazicere  între  aceia  şi  a  celorlalţi  apostoli. 
•Capitolul  al  XV  din  Ep.  cătră  Corinteni  şi  scrierile  lui 
Joan  sunt  cele  mai  mult  grăitoare  documente  despre 
bucuria  învierii,  despre  descoperirea  vieţii  vecinice  la 
primii  părinţi.  In  Evanghelia  IV-a  cuvintele  lui  Isus 
despre  «viaţa  de  veci»  pe  care  o  vor  avea  cejce 
crea  în  Isus;  despre  «apa  vie»  pe  care  EI  le-o  va  da, 
care  va  deveni  în  ei,  o  fântână  de  apă,  care  va  isvpri 
întru  viaţa  de  veci;  despre  pânea  vieţii;  celce  o  va 
mânca,  va  avea  viaţă  vecinică;  făgăduinţa:  «va  veni 
ceasul  şi  acum  este,  când  morţii  vor  auzi  glasul  Fiului 
iui  Dumnezeu;  iar  cei  ce  l  vor  auzi,  vor  învia;»  foarte 
puternic  răsună  cuvântul  lui  loan:  «Eu- sunt  învierea  şi 
viaţa»,  —  mai  departe  cuvintele  sărbătoreşti  ale  învierii : 
«Eu  sunt  cel  dintâi  şi  cel  din  urmă  şi  celce  trăeşte.  Eu 
am  fost  mort  şi  iată  eu  sunt  viu  diti  veci  şi  până  în 
veci  şi  am  cheile  iadului  şi  ale  morţii;»  iar  într’alt  loc: 
«fi  credincios  până  la  moarte  şi  eu  îţi  voiu  da  cununa 
vieţii».  In  urmă  strigătul  de  bucurie  al  lui  Pavel:  «Se  Vă 


130 


REVISTA  TEOLOGICĂ 


semăna  întru  putreziciune  şi  va  învia  faini  preamărire? 
se  va  semăna  întru  slăbiciune  şi  va  învia  întru  putere... 
Moarte  unde  este  acul  tău?  Iadule  unde  este  biruinţa 
ta?»  Toate  aceste  cuvinte  ne  fac,  să  vedem  acel  val 
puternic  de  adevărată  bucurie  pornit  de  credinţa  ne¬ 
clintită  întru  Înviere,  în  care  creştinismul  tinăr  a  trăit, 
a  crescut,  s’a  întărit  şi  a  biruit  lumea  toată.  Din  aceasta 
credinţă  a  izvorât  prima  predică  şi  fără  aceasta  credinţă^ 
în  învierea  lui  lsus  nu  s’ar  fi  putut  forma  prima  comu¬ 
nitate  creştină,  nu  ar  exista  creştinismul.  Aceasta  cre¬ 
dinţă  devine  singura  putere  însufleţitoare  în  veacurile 
de  grea  încercare  a  creştinismului.  Inscripţiile  din  cata¬ 
combe  respiră  aceasta  credinţă  în  viaţa  de  veci :  «vivis, 
vivas,  vive  în  pace  în  gloria  Dei  et  in  pace  Domini 
noştri».  De  jiceeaş  credinţă  şi  aceeaş  însufleţire  s’au  um¬ 
plut  sfiinţii  martiri.  «Pe  El  îl  caut,  pe  Celce  a  murit 
pentru  noi;  după  El  însetez  eu,  după  celce  a  înviat 
pentru  noi»  scrie  Ignatie  din  Antiochia  cătră  Romani. 
Bătrânul  Polycarp  se  roagă  pe  rug  astfel:  «Iţi  mulţu¬ 
mesc  Ţie  Doamne,  că  m’ai  învrednicit  întru  această  zi, 
întru  acest  ceas,  a  mă  împărtăşi  cu  păharul  HristosuluL 
Tău  spre  învierea  şi  viaţa  de  veci  cu  trupul  şi  cu 
sufletul  întru  neperirea  sfântului  Duh».  In  general  ru¬ 
găciunile  sunt  pline  de  mulţămiri  pentru  viaţa  de  veci,, 
care  s’a  dăruit  prin  lsus  Hristos. 

Cu  biruinţa  lui  lsus  asupra  morţii  este  împreu¬ 
nată  propoveduirea  învierii  şi  a  vieţii  vecinice  pentru? 
aceia  cari  cred  în  numele  Lui.  «Eu  am  îmbrăcat  haina 
nemuririi  întru  numele  Lui»  mărturiseşte  omul  credin¬ 
cios  «şi  am  dezbrăcat  vremelnicia  prin  bunătatea  Lui». 
«Eu  am  beut  din  apa  cea  vie  şi  Domnul  m’a  înoit  în 
haina  Lui  şi  m’a  pus  întru  lumina  Lui».  Credincioşii^ 
s’au  mântuit  «prin  apa  cea  vie,  care  pururea  îzvoreşte» 
aici  ne  aflăm  într’o  atmosferă  a  spiritului  lohanneic,  aici 
pluteşte  duhul  evangheliei  a  IV-a  şi  a  «revelaţiei»  lui 
Ioan.  Această  bucurie  se  desvoaltă  într’o  adevărată 
concepţie  de  viaţă.  Această  concepţie  se  află  în  forma 
ei  complectă  în  propoveduirea  primilor  creştini,  des- 
voltarea  ei  teoretică  şi  fixarea  ei  religioasă  se  săvâr¬ 
şeşte  în  veacurile  următoare,  în  scrierile  sfinţite»  pă¬ 
rinţi  şi  în  cultul  divin. 

Caracteristic  este  pentru  creştinismul  primordial 
realismul  religios :  Fiul  lui  Dumnezeu  se  face  om,  pă¬ 
timeşte  ca  un  muritor,  moare  şi  în  viază.  Toate  acestea 
nu  sunt  numai  apariţii  .înşelătoare,  precum  învaţă  Do- 
cheţii  şi  alţi  gnostici,  ci  acestea  sunt  fapte  reale.  Dacă 
este  aşa,  atunci  nu  poate  fi  dispreţuit  nici  trupul,  pe 
care-1  îmbracă  Isus  Hristos,  şi  în  care  învie  din  morţi, 
şi  acesta  ia  parte  Ia  viaţă,  căci  a  luat  în  sine  germe- 
nele  nemuririi.  «Iar  acum  Hristos  ş’a  sculat  din  morţiş 
începătura  celor  adormiţi  s’a  făcut.  Că  precum  întru 
Adam  toţi  mor,  aşa  întru  Hristos  toţi  vor  învia»  (I 
Cor.  XV  20,  22).  Din  aceasta  rezultă  rehabilitarea  ma¬ 
teriei,  a  trupului;  trupul  nu  mai  este  un  mormânt  sau 
o  temniţă  a  sufletului,  ci  el  devine  «un  templu  al  sfân¬ 
tului  Duh».  De  aici  rezultă  aşteptările  atât  de  aprinse 
după  o  «mântuire  a  trupului»,  de  aici  Credinţa  întru  în¬ 
vierea  trupească,  precum  şi  propoveduirea  atât  de.  în¬ 
sufleţită  a  acestei  învăţături,  care  a  apărut  atât  de  pa¬ 
radoxală  faţă  de  înţelepciunea  ântică.  De  aceea  o  accentu- 
iâză  atât  de  mult  această  învăţătură  apologeţii,  chiar  şi 
aceia,  cari  stăteau  sub  puternica  influinţă  a  filozofiei 
contemporane,  şi  cari  aii  încercat  să  cuprindă  con¬ 
cepţia  creştină  în  cadrele  înguste  ale  filozofiei  popu¬ 
lare  atât  de  străine  celei  creştine,  pentru  o  spălăcire 
a  caracterului  concepţiei  creştineşti.  Cu  toate  acestea 
n’au  putut  să  renunţe  la  credinţa  întru  învierea  tru¬ 
pului,  oricât  stătea  în  contrazicere  cu  moda  filozo¬ 
fică,  cu  «bunacuviinţă»  filozofică  şi  cu  principiile  uni¬ 
laterale  ale  spiritualismului  platonic:  căci  această  în¬ 
viere  a  omului  întreg  a  fost  complexul  aşteptărilor 
religioase  ale  creştinismului  şi  aceste  aşteptări  au  fost: 
strâns  legate  cu  învierea  trupului  şi  cu  învierea  dum- 
nezeescului  învăţător.  Dumnezeul  cel  atotputernic  este^ 
creatorul  lumei  întregi,  deci  şi  al  trupului.  Puterea  şi 
stăpânirea  Iui  nu  are  margini.  Conştiinţa  creştină  nu' 
s'a  putut  împăca  cu  starea  lumii  de  până  atunci,  care 
zăcea  în  umbra  morţii,  n’a  putut  considera  această  stare 
ca\  definitivă,  a  crezut  în  biruinţa  viitoare  a  vieţii,  în 
sfârşitul  stăpânirii  păcatului  şi  a  morţii,  în  preamărirea 
creaturii  întregi,  în  împărăţia  vieţii  vecinice.  Va  fi  «um 

cer  nou  şi  un  pământ  nou».  «Noi  ştim,  că  toată  făp¬ 
tura  (doreşte  cu  noi  şi  se  cutremură  până  astăzi.  Căci 
-şi  făptura  este  supusă  mândriei  împotriva  voinţei  sale... 
în  nădejdea,  că  şi  ea  se  va  elibera  din  servi¬ 
ciul  fiinţei  trecătoare  întru  libertatea  fijlor  lui  Dum¬ 
nezeu»...  «Dumnezeu  va  fi  totul  întru  toate».  Aceste 
nădejdi  ale  sf.  ap.  Pavej  au  rămas  ca  principii  determi¬ 
nante  pentru  viaţa  religioasă  şi  pentru  credinţa  creşti¬ 
nului  şi  în  veacurile  următoare,  această  bucurie  a  în- 
-vierii,  această  încredere  a  devenit  baza  concepţiei  de 
viaţă  în  biserica  ortodoxă,  ba  chiar  mai  miilt  —  ea  for¬ 
mează  conţinutul  ei  cel  m^i  intim  şi  fiinţa  sa  cea  mai 
profundă. 

Să  ilustrăm  cu  vre-o  câteva  exemple  conţinutul  de 
idei  a  acestui  realism  religios,  al  acestei  încrederi  feri¬ 
cite,  âl  acestei  aşteptări  înălţătoare  în  viaţa  bisericii  or¬ 
todoxe.  Intr’un  interesant  document  despre  vechea  con¬ 
cepţie  de  viaţă  creştină  din  partea  a  doua  a  veacului 
al  doilea  —  aşa  numita  «Epistola  apostoloriim»  —  autorul 
dă  o  eeosebită  atenţie  învăţăturii  despre  înviere.  Că 
Hristos  într’âdevăr  a  înviat  cu  trupul  —  acest  adevăr 
se  accentuiază  cu  o  deosebită  tărie.  «Noi  L-am  auzit 
şi  L-am  atins  dupăce  a  înviat  din  morţi»  spun  învă¬ 
ţăceii.  Iar  într’alt  loc  spun:  «Noi  L-am  atins  şi  ne-am 
convins,  că  El  de  fapt  a  înviat  cu  trupul».  Din  faptul, 
că  Fiul  lui  Dumnezeu  s’a  făcut  om  şi  a  înviat  cu 
trupul  urmează  făgăduinţa  învierii  noastre  şi  a  parti¬ 
cipării  la  mărirea  Lui.  «Căci  Eu  pentru  aceea  am  venit 
cu  trupul  —  astfel  vorbeşte  Isus  cu  învăţăceii  —  ca  şi 
voi  să  înviaţi  cu  trupul  întru  naşterea  a  doua  cu  6 
haină,  care  nu  va  putrezi».  «Ceace  a  murit  acum,  va 
învia,  ceace  a  fost  bolnav  se  va  însănătoşa,  ca  prin 
aceasta  să  se  preamărească  Tatăl  meu.  Ceeace  a  făcut 
£1  mie,  voiu  face  şi  eu  vouă,  cari  credeţi  întru  mine». 

Ireneu  susţine  cu  mare  însufleţire  învierea  tru¬ 
pului,  rehabilitarea  materiei,  împotriva  Gnosticilor.  Căci 
cum  va  putea  putrezi  trupul,  care  prin  sfânta  cumine¬ 
cătură  a  primit  trupul  şi  sângele  lui  Hristos!  «Trupul 
nostru,  care  a  primiţ  taina  sfintei  împărtăşiri  nu  nuji 
jeşte  muritor,  ci  are  nădejdea  învierii...  el  va  învia 

la  timpul  său».  Hristos  este  ă!  doilea  Adârn,  Adam  cel 
pou:  «El  a  deşteptat  îiţ  sine  pe  omul  căzut» ,  şi  a  luat 
trup  «ca  să  dovedească  învierea  trupului».  Mântuirea 
este  «ruşinareâ  morţii»  şi  dărui  lui  Hristos  este  viaţa* 
de  veci.  Cu  o  putere  extraordinară  prbpovedueşte  Ter- 
tulian,  lâ  sfârşitul  veacului  al  doilea,  cinstea  înălţă  & 
trupului  şi  învăţătura  învierii.  «Fiducia  Christianorum- 
—  resurrectio  mortuorum».  «Nădejdea  creştinilor  este- 
învierea  morţilor». 

Astfel  îşi  începe  scrisoarea  sa  renumită  «E>e  re- 
surrectione  carnis».  Tertulian  desvoaltă  o  argumentare 
temeinică,  plină  de  temperament  şi  puterea  convingerii. 
Crearea  omului  «după  chipul  şi  aseihânârea  lui  Dum¬ 
nezeu»  nu  se  refere  numai  la  suflet,  ci  şi  la  ferup,  căci 
chipul  lui  Hristos,  carele  s’a  întrupat,  are  şi  trup.  Sufletul 
împreună  cu  trupul  se  osteneşte  şi  sufere,  deci  trebue 
să  fie  şi  preamărit  împreună.  El  ia  parte  şi  la  împărtă¬ 
şirea  cu  sf.  Taine,  el  se  hrăneşte  cu  trupul  şi  sângele 
lui  Hristos,  el  este  deci  o  «soră»  a  trupului  lui  Hristos.- 

De  aceleaş  idei,  de  aceleaşi  sentimente  sunt  stră¬ 
bătute  scrierile  sfinţilor  părinţi.  La  Atanasie  cel  mare 
vedem  într’o  formă  foarte  clară  cum  aceste  idei  sunt  adu¬ 
nate  ca  nişte  raze  într’un  focar  Căci  în  acest  punct  zace 
sâmburele  adevărat,  aici  se  află  rădăcinile  evlaviei  lui  ;  el 
se  simte  neîncetat  răpit  de  marea  minune  a  mântuirii  de 
moarte,  de  putreziciune  şi  de  păcat,  de  înoirea  neamului 
omenesc  şi  sufletul  lui  se  umple  neîncetat  de  bucuria  în- 
vierii.Tndeosebicunoscut  este  cuvântul  lui :  «Dumnezeu  s’a 
făcut  om,  ca  sâ  se  dumnezeiască  (omul).».  «Da,  de  fapt  — 
aşa  scrie  în  epistola  de  Paşti  către  parohia  lui  din  Alexan¬ 
dria  —  îmbucurătoare  este  aceasta  biruinţă  asupra  morţii,, 
care  ne-a  dat  nouă  nemurire  prin  trupul  Domnului.  Căci 
dacă  El  a  înviat  şi  noi  vom  învia,  şi  trupul  lui,  care  nu  s’a 
putrezit,  va  fi  chezăşia  nemuririi  noastre».  Pentru  aceasta 
«prăznueşte  toată  făptura,  fraţilor,  şi  toată  suflarea  laudă 
pe  Domnul  —  după  cuvântul  psalmistului  —  pentru  în¬ 
frângerea  duşmanului.  Căci  mântuirea  noastră  s’a  făcut». 
Această  bucurie  a  învierii  are  valoare  şi  când  omul  este 
îngrijorat;  căci  ea  nu  poate  fi  suprimată,  ea  luminează 
şi  în  persecuţie,  în  exil  şi  în  strâmtoare.  Căci  moartea 

este  acum  învinsă,  înlăturată,  nimicită;  ea  nu  ne  mai 
poate  înfricoşa.  «Căci  precum  moartea  prin  om  şi-a 
câştigat  putere  asupra  omului,  aşa  făcându-se  Cuvântul 
lui  Dumnezeu  om,  s’a  săvârşit  înfrângerea  morţii  şi 
învierea  trupului.  Acum  nu  mai  murim,  ca  cei  ce  au 
fost  osândiţi,  ci  aşteptăm,  ca  ceice  vor  fi  deşteptaţi,  în¬ 
vierea».  Aceeaş  filosofie  a  mântuirii  şi  a  învierii  —  însă 
mai  sistematic  desvoltată  —  o  jjfesim  la  Gregorie  de  Nissai. 
«Dumnezeu  s’a  împreunat  cu  făptura  noastră  —  scrie  acesta 
—  ca  făptura  noastră  prin  împreunarea  cu  Dumnezeu, 
să  se  divinizeze,  să  se  mântuiască  de  moarte,  să  se  eli¬ 
bereze  de  robia  vrăjmaşilor;  căci  învierea  lui  din  morţi 
pentru  neamul  muritor  este  începutul  învierii  spre  viaţa 
de  veci». 

Tot  astfel  sf.  Părinţi  din  veacul  al  IV-Iea,  loan  Chriso- 
stomul  şi  Efrem  Şirul,  cari  —  îndeosebi  loan  Chri- 
sostomul,  —  au  lăsat  urme  neperitoare  în  viaţa  bise¬ 
ricii  ortodoxe,  propbveduesc  cu  un  foc  sfânt,  cu  un 
avânt  fără  seamăn  bucuria  învierii,  biruinţa  vieţii  asupra 
morţii.  Chrisostom  comentează  cu  profunditate  pe  sf. 
ap.  Pavel.  In  omilia  sa  «Despre  învierea  morţilor»  ia 
ca  punct  de  plecare  cuvintele  sf.  ap.  Pavel  din  Ep.  II 
Cor.:  «Noi  nu  voim  să  fim  deşbrăcaţi,  ci  îmbrăcaţi,  ca 
astfel,  ce  este  muritor,  să  fie  înghiţit  de  viaţă».  «Ace¬ 
stea  sunt  cuvinte  —  spune  Chrisostom  —  prin  cari 
uzurpatorii  făpturii  trupeşti  vor  fi  complect  zdrobiţi. 
Căci  Pavel  zice:  «Noi  nu  voim  să  ne  desbrăcăm  de 
trup,  ci  de  putreziciune,  nu  de  trup,  ci  de  moart#.  Alt¬ 
ceva  este  trupul,  şi  altceva  putreziciunea;  altceva  este 
trupul,  şi  altceva  este  moartea.  Putrezitor  este  trupul, 
dar  nu  este  putreziciune,  muritor  este  trupul,  dar  nu 
este  moarte.  Mai  mult  este  trupul  o  lucrare  a  lui  Dum¬ 
nezeu;  putreziciunea  şi  moartea  s’au  născut  numai  în 
urma  păcatului.  Eu  voiesc  să  desbrac  zice  Pavel  — 
ceeace-mi  este  străin,  nu  ceeace-mi  este  propriu.  Nu 
corpul  ne  este  străin,  ci  putreziciunea.  Pentru  aceea 
zice:  «Noi  nu  voim  să  fim  deşbrăcaţi  de  trup,  ci  să 
îmbrăcăm  trupul  cu  nemurirea,  ca  astfel  cel  muritor  să 
fie  înghiţit  de  viaţă».  Astfel  nu  vorbeşte  nici  decutn 
despre  nimicirea  trupului,  ci  despre  nimicirea  morţii  şi 
a  putreziciunii. 

In  cuvinte  pline  de  înţeles  propovedueşte  sf.  Ioan 
Gură  de  aur  credinţa  întru  învierea  trupului  în  inter* 
pretarea  capitolului  XV  din  I  Cor.  «Cura  să  nu  în  vieze 
morţii?  Dacă  ei  nu  ar  învia,  pentruce  ar  fi  înviat  Hri- 
stos?  Pentruce  a  venit  Hristos?  Pentruce  a  luat  El 
trup  dacă  n’a  avut  intenţia  să  învieze  trupul?  Căci  El 
n’a  avut  nevoe  de  aceasta,  ci  a  făcut-o  pentru  noi». 

Cu  aceeaş  căldură  şi  însufleţire  propovedueşte  bu¬ 
curia  învierii  şi  a  glorificării  trupului  Efrem  Şirul  în 
imnurile  sale :  .  «Voinţa  Creatorului  —  zice  el  despre 
trup  —  va  aduna  ţărâna,  o  Vă  în  oi  şi  va  face  din  ea 
templul  măririi;  va  îriţroduce  pe  alesul  său,  sufletul,  în 
casa  miresii  şi-l  va  mângâia;  şi  trupul  plin  de  tristeţa 
iadului  se  va  bucura  şi  cel  desnădăjduit  va  striga  de 
bucuria  făgăduinţei,  iar  trupului,  de  care  cei  nebuni  au 
desnădăjduit,  i  se  va  face  mare  milă.  Picioarele  lui 
legate  vor  umbla  în  raiu...  ochii  tui  închişi  se  vor  des¬ 
chide  şi  vor  vedea  pe  luminătorul  a  toate.  Gura  lui  tă¬ 
cută  va  vorbi  iarăş. 

.Şi  trupul,  care  a  fost  putred  va  străluci  întru  mă¬ 
rire.  Iar  Adam  şi  dacă  numai  trăieşte,  de  Tine  a  fost 
creat,  ca  să  trăiască;  pentru  aceasta  vei  înoi  templul 
lui,  care  s’a  prefăcut  întru  ţărână.  A  fost  un  spectacol 
covârşitor,  când  dintru  înălţimea  Ta  luminată  Te-ai  co¬ 
borât  întru  întunecimea  pământului.  Inomenirea  Ta 
a  fost  mult  mai  înaltă  decât  zidirea  lui  Adam,  căci 
nu  numai  că  ai  creat  ţărâna,  dar  o  ai  şi  îmbrăcat.... 
Îmbucură  trupul  cu  sufletul,  redă  însă  sufletului  trupul, 
ca  bucuria  lui  să  fie  deplină  împreunându-se  după  des¬ 
părţire.  Adu  sufletul  ca  să  intre  în  casa  sa,  şi  în  lo¬ 
cuinţa  lui  să  lumineze  lumina  păcii.  Trup  a  îmbrăcat 
unul  născut  Fiu  al  lui  Dumnezeu  şi  l-a  folosit  ca  pe 
un  văl  al  măririi.  Mirele  nemuritor  a  strălucit  în  aceasta 
haină.  De-ar  deveni  asemănătoare  vestmintele  oaspe¬ 
ţilor,  cu  ale  Lui  vestminte!» 

Aceasta  bucurie  înălţătoare  a  sf.  Părinţi  a  primit 
expresia  cea  mai  sublimă  în  acea  predică  minunată  a 
:sf.  Ioan  Gură  de  aur,  care  până  azi  se  citeşte  în  bise¬ 
rica  ortodoxă  în  noaptea  învierii: 

«Pentru  aceasta  intraţi  toţi  întru  bucuria  Domnului 

nostru.  Şi  cei  dintâi  şi  cei  de  al  doilea  luaţi  plata.  Bo¬ 
gaţii  şi  săracii  împreună  dănţuiţi.  Ceice  v’aţi  înfrânat 
şi  cei  leneşi,  cinstiţi  ziua;  ceice  âţî  postit  şi  ceice  n’aţi 
postit,  veseliţi-vă  astăzi.  Masa  este  plină,  ospătaţi-vâ 
toţi.  Viţelul  este  mult,  nimenea  să  nu  iasă  flămând. 
Toţi  vă  îndulciţi  de  ospăţul  credinţei ;  toţi  luaţi  bogăţia 
bunătăţii.  Nimenea  să  nu  plângă  pentru  sărăcie,  Că  s’a 
arătat  împărăţia  cea  pentru  toţi.  Nimenea  să  nu  se  tân- 
guească  pentru  păcate,  că  iertare  din  mormânt  a  ră¬ 
sărit.  Nimenea  să  nu  se  teamă  de  moarte,  că  ne-a  slo¬ 
bozit  pe  noi  moartea  Mântuitorului.  Stinsu-s’a  pe  dânsa 
cela  ce  a  fost  ţinut  de  aceia.  Prădat-a  iadul  cela  ce  s'a 
pogorât  în  iad.  Amărâtu-l-a  pe  El,  fiindcă  a  gustat  trupul 
iui.  Şi  aceasta  mai  înainte  apucând  Isaia  a  strigat:  Iadul 
zice,  s’a  amărât  întâmpinându-Te  pe  Tine  jos;  s’a  amărât 
că  s’a  stricat,  s’a  amărât  că  s’a  batjocorit;  s’a  amărât 
că  s’a  omorât,  s’a  amărât  că  s’a  surpat,  s’a  amărât  că 
s’a  legat.  A  luat  trup  şi  de  Dumnezeu  s’a  lovit.  A  luat 
pământ  şi  s’a  întimpinat  cu  cerul.  A  luat  ce  a  văzut  şi 
a  căzut  întru  ce  n’a  văzut.  Unde  ţi  este  moarte  boldul 
tău?  Undt-ţi  este  iadule  biruinţa?  Sculatu-s’a  Hristos 
şi  tu  te-ai  surpat.  Sculatu-s’a  Hristos  şi  au  căzut  dracii. 
Inviat-a  Hristos  şi  se  bucură  îngerii.  Inviat-a  Hristos  şi 
viaţa  vieţueşte.  Inviat-a  Hristos  şi  nici  un  mort  nit 
este  în  groapă.  Că  Hristos  sculându  se  din  morţi,  în¬ 
cepătura  celor  adormiţi  s’a  făcut.  Aceluia  este  slava  şi 
stăpânirea  în  vecii  vecilor.  Amin!» 

(După  «Ostkirche  u.  Mystik»  de  N.  v.  Arseniew).  Df.  N-.  TerchHS- 


Probleme  actuale.. 


Din  nou  spre  sclavie? 

Legile  romane,  nu  recunoşteau  nici  efectele  nici: 
caracterul  căsătoriei  sclavilor.  Sclavele  nu  puteau 
fi  mame,  fără  voia  stăpânilor.  Ce  concepţii  odioase  l 
Puteau  fi  însă  prostituate.  In  calitatea  aceasta,  pro¬ 
stituatele  dintre  sclave  se  vindeau  în  pieţele  impe¬ 
riului  —  în  Alexandria,  Roma,  Antiahia,  Sybaris  etc^ 
—  cu  preţuri  foarte  mari. 

De  pacostea  aceasta  lumea  a  fost  scăpată,  mul¬ 
ţumită  învăţăturii  Mântuitorului. 

Femeii  ca  soţie,  femeii  ca  mamă,  femeii  ca  înger 
de  mângăere,  femeii  ca  zămislitoare  a  vieţii  umane, 
i  sa  dat  în  creştinism  toată  cinstea.  Stând  în  afară 
de  lupta  pentru  existenţă,  femeia  singură  aproape 
pe  lumea  lui  Dumnezeu,  a  rămas  depozitara  senti¬ 
mentelor  de  solidaritate  umană.  Chiar  dacă  în  starea 
ei  de  incultură,  sau  de  inferioritate  ca  putere  fizică  şi 
spirituală,  a  fost  subordonată  bărbatului,  ea  —  fe¬ 
meia  —  dacă  nu  poate  înălţa  viaţa  casnică,  o  poate 
însă  înfrumseţa. 

„Viaţa  casnică  poate  fi  cu  adevărat  un  post  de 
odihnă,  contra  furtunilor  şi  primejdiilor  lumei.  Dar 
pentru  a  ne-o  asigura,  nu  trebue  să  ne  mulţumim 
numai  a  o  zidi  cu  intenţii  bune,  ci  trebue  s’o  facem 
veselă,  prin  seninătatea  noastră"  [Lubbock]. 

Lumea  frivolă,  lumea  sprinţară,  lumea  lăpădată 
de  lege,  lumea  spurcată  —  ierte-mi-se  cuvântul  — 
a  bolşevismului  râvneşte  parcă,  să  ia  locul  vieţii  fa¬ 
miliare  creştine. 

De  mult  încă  filozofia  lui  Nietzsche  preconiza 
fericirea  căsniciei  în  următoarea  frază  lapidară : 
„Fericirea  bărbatului,  se  numeşte:  eu  vreau;  feri¬ 
cirea  femeii,  se  numeşte:  el  vrea». 

Fermentul  disoluţiei  familiei  intrat  în  alcătuirea 
socială  bolşevică,  a  dus  la  desfiinţarea  căsătoriei 
religioase  şi  pedepsirea  cu  moarte  a  preoţilor,  care 
ar  contraveni  dispoziţiilor  sovietice.  Iar  mai  pe  urmă, 
la  nesocotirea  orişicărei  legături  sociale  prin  uşu¬ 
rinţa  cu  care  se  desfac  legăturile  dintre  bărbat  şi 
femee,  pe  baza  unei  simple  declaraţii  la  sovietul 
local.  O,  şi  dacă  nar  vedea  roiurile  de  albine  care, 
roesc,  nu  din  dorinţa  şi  plăcerea  pribegiei,  ci  dintr’o 
sfântă  şi  plină  de  iubire  datorie  de  înmulţire  şi  sus¬ 
ţinere  a  neamului. 

O,  de-ar  înţelege  că  legătura  animală  dintre 
bărbat  şi  femee  nu  e  totul  în  căsnăcie.  Luisa,  de¬ 
venită  în  1851  soţia  Iui  Froebel,  —  care  era  de  69 
ani  —  deşi  era  cu  33  de  ani  mai  mică  decât  soţul 

ei,  totuşi,  prin  taina  cununiei  religioase,  sa  cimentat 
„unirea  profundă  a  celor  două  suflete  închinate  ace- 
luiaş  ideal:  creşterea  copiilor11. 

Cum  putea  soţia  lui  Carlyle,  să  fie  robită  filo¬ 
zofiei  soţului  ei,  dacă  în  viaţa  ei  sar  fi  condus  de 
lozinca :  el  vrea.  Şi  totuşi,  «criitorul  Beza  ne  citează 
din  Carlyle:  „Partea  trupească  mi  se  părea  aşa  de 
puţin,  n’aveam  idee  că  poate  să  însemne  mult  pentru 
ea“,  pentru  soţie. 

Ce  au  zis  alţii  şi  ce  cred  alţii  cu  privire  la  că¬ 
sătorie  n  ar  fi  atât  de  interesant,  dacă  şi  la  noi  nu 
s  ar  desprinde  din  marele  întreg  al  vieţii,  sfărmitu- 
rile  imorale  ale  concepţiilor  diverşilor  scriitori  şi 
conferenţiari. 

Talmudul  —  zice  Dr.  Paulescu  —  nu  recunoaşte 
dreptul  neevreilor  la  familie. 

Scriitorul  Sanielevici  —  mi  se  pare  matemate- 
cian  —  este  un  produs  al  concepţiilor  talmudice. 
Auziţi-1  ce  sfaturi  dă  printr  o  lucrare  literară,  pe  care 
am  citit-o  acum  10  ani: 

«Monogamia  este  o  instituţie,  profund  imorală, 
fiindcă  aproape  nimeni  n’o  respectă,  iar  dintre  ceice 
nu  păcătuesc  contra  ei,  mulţi  se  simt  solidari  cu  alţii, 
cari  au  păcate  mai  grele.  Jean  Paul,  deşi  romantic 
de  frunte,  a  biciuit  cu  toată  asprimea  unui  bun  simţ 
înăscut  romantismul  exaltat  al  femeilor  burgheze 
dela  1800,  care,  în  căutarea  pasionată  a  sufletului 
înrudit  se  măritau  şi  se  despărţiau  de  mai  multe 
ori,  în  modul  cel  mai  aventuros11. 

Adecă  pentru  dl  Sanielevici,  starea  de  păcat 
trebue  să  fie  ceva  firesc  —  ă  la  bolşevici,  â  la  pa¬ 
seri,  patrupede  etc.  —  iar  starea  socială  familiară 
o  „instituţie  profund  imorală". 

Ceeace  m’a  făcut  să  mă  întreb  îngândurat:  «D/n 
nou  spre  sclăvie  ?»  este  informaţia  pe  care  a  stre¬ 
curat-o  Universul: 

„Zilele  acestea  a  sosit  în  capitală  o  doamnă 
Michaelis,  angajată  să  conferenţieze  în  faţa  publi- 

cului  nostru.  D-na  Michaelis  are  concepţii  atât  de 
ciudate,  asupra  actului  căsătoriei,  cât  şi  asupra  re- 
laţiunilor  sociale  şi  mondene,  încât  ele  frizează  imo¬ 
ralitatea.  Din  cauza  aceasta,  autorităţile  ţării  sale  au 
interzis  d-nei  Michaelis  să  vorbească  în  public. 

Cu  toate  acestea  autorităţile  noastre  au  găsit 
de  cuviinţă  să  permită  ţinerea  acestor  conferinţe 
publice,  prin  care  se  urmăreşte  —  sub  pretextul  mo¬ 
dernismului  —  desagregarea  socială,  extinderea  li¬ 
bertinajului  şi  a  imoralităţii,  slăbirea  organizaţiei 
familiare. 

„Dacă  autorităţile  în  drept,  nu-şi  fac  datoria,  o 
să  fie  necesară  intervenţia  energică  a  publicului  în 
asemenea  cazuri". 

Ştim  că  agenţii  răului,  lucrează  în  ascuns  şi  fără 
ştirea  noastră. 

Ştim  că  fiecare  om  nu  face  binele,  pe  care-1 
voeşte,  ci  face  răul,  pe  care  nu-1  voeşte  [Rom.  7, 19] 
şi  ca  atare' —  în  rău  —  n’avem  nevoie  de  dascăli. 

Cum  dar  s’a  putut  da  voie  unei  expatriate  moral 
din  ţara  sa,  să-şi  desfăşoare  planul  satanic  al  liber¬ 
tinajului  său  în  urechile  tineretului  nostru? 

Ni  se  pare  că  suntem  prea  tari? 

Tărie-i  aceasta  că  numai  într’un  an,  1925,  am 
avut  8000  de  divorţuri,  din  care  5388  numai  la  ţară? 

Tărie-i  aceasta  că  avem  celibatari  şi  prin  sate, 
că  legea  examenului  medical  la  căsătorie  nu  s’a 
făcut,  că  priit  oraşe  casele  de  prostituţie  sunt  pline, 
că  tinerii  au  case  de  întâlniri?  ş.  a. 

Ne  trebue  un  cutremur  moral.  Bogdan  cel  Chior 
—  fiul  lui  Ştefan  Vodă,  —  a  avut  nenorocul  să-i  fie 
călcată  ţara  de  Tătari  chiar  în  ziua  nunţeL 

Ca  să  fim  scutiţi  de  astfel  de  neplăceri,  trebue 
să  nu  privim  înapoi  spre  sclăvia  ruşinoasă  a  sensua- 
lismului,  ci  spre  zenitul  moral  al  creştinismului  fa¬ 
miliar,  singurul,  care  poate  asigura  viitorul  naţiilor. 

Econom  A.  C.  Cosroa. 

MIŞCAREA  LITERARĂ. 

Kirchengeschichte  von  Dr.  Sebastian  Hahn,  prof.  am 
Gymnazium  in  Konstanz  (Katholische  Religionslehre  fltr 
Schule  und  Leben  in  5  Teilen,  2  Teii)  Mit  11  Bildertaffeln 
und  eine  Karte  VIII  u.  1645.  Fr.  i.  Br.  1927,  Herder.  M. 
3-80. 

Mai  mult  poate  decât  aiurea,  într’un  manual  de  şcoală 
secundară  autorul  trebue  să  spună  mult  —  în  puţine  cuvinte. 
Materia  trebue  să  fie  concentrată  şi  expusă  concis. 

Cartea  profesorului  Hahn  întruneşte  aceste  calităţi 
esenţiale,  deaceea  şi  este  în  stare  să  ne  dea  în  nu  mai  mult 
de  164  pagini  o  privire  complectă  asupra  desvoltării  Bi¬ 
sericii  catolice  până  în  zilele  noastre. 

Fireşte,  interesul  catolic  e  subliniat  pe  fiecare  pagină. 
In  general  asta  încă  n'ar  trebui  să  implice  lipsă  de  obiec¬ 
tivitate  istorică.  In  cazul  nostru  însă  o  implică. 

Totuşi  cititorul  cărţii  se  va  alege  pe  lângă  altele  cu 
o  învăţătură  formală :  cum  se  zideşte  un  manual  de  şcoală 
secundară. 

* 

Die  Gemeinschaftsgedanke  im  Vater  unser  von  Anton 

Worlitscheck,  Stadtfarrprediger  in  Miinchen,  Vortrage.  VI 
u.  100  S.  Freiburg  i.  Br.  1927.  Herder.  M.  2  40. 

Neasemănata  sinceritate  de  simţire  şi  bogăţie  de  idei 
ce  cuprinde  Rugăciunea  domnească  a  ispitit  pe  mulţi  şi 
i-a  îndemnat  s'o  tâlcuiască  în  studii  dintre  cele  mai  inte¬ 
resante.  Totuşi  interpretările  omiletice  ale  Rugăciunii  dom¬ 
neşti  —  îndeosebi  la  noi  —  sunt  puţine  la  număr.  Tocmai 
pentru  acest  motiv  cartea  entuziastului  predicator  dela 
Miinchen  este  una  dintre  cele  mai  utile  lucrări.  Ea  ne  scoate 
la  lumină,  cu  o  magistrală  iscusinţă,  ideia  socială  care  se 
desprinde  din  „Tatăl  nostru”. 

Este  foarte  adevărat  că  Evanghelia  lui  Hristos,  inclusiv 
Rugăciunea  domnească,  nu  cuprinde  direct  un  program 
social.  Incontestabil  însă  că  ea  îl  vizează :  Prin  sfinţirea 
sufletului  omenesc  Ia  sfinţirea  societăţii  umane! 

Acest  adevăr  tinde  să-l  lămurească  şi  cartea  părin¬ 
telui  Worlitscheck. 

Iată,  de-o  pildă,  ce  se  zice  la  pagina  61  a  cărţii,  despre 
problema  „pâinii”  pe  care  o  cerem  zilnic  în  Rugăciunea 
domnească : 

„Problema  pâinii"  nu  se  va  deslega  decât  împreunând 
elementul  real,  economic,  al  vieţii  cu  cel  ideal ,  numai^  ar¬ 
monizând  interesele  pâinii  pământeşti  cu  interesele  pâinii 
cereşti,  numai  învăluind  idealul  economic  în  idealişmul  ere- 

ştin.  Idealurile  creştine  au  o  deosebită  importanţă  şi  pentru 
ordinea  economică-  O  spunem  zilnic  în  rugăciunea  „Tatăl 
nostru“,  prin  cererea:  „Pânea  noastră  cea  de  toate  zilele 

dă-ne-o  nouă  astăzi".  Prof.  N.  Colan. 

* 

Comentariul  asupra  epistolei  St.  Apostol  Pavel  cătră 
Evrei  de  A.  F.  Maunoury,  canonic  de  Seez.  Prelucrare  de 
Pr.  G.  F.  Ciauşanu,  prof.  de  seminariu.  „Scrisul  Românesc" 
Craiova  1926.  Pag.  216.  Preţul  50  Lei. 

Fiindcă  lucrările  exegetice  originale  apar  aşa  de  greu 
—  ne  bucurăm  şi  de  traduceri  şi  prelucrări.  Prelucrarea 
părintelui  Ciauşanu  ne  bucură  îndeosebi,  pentrucă  se  re¬ 
feră  la  una  dintre  cele  mai  importante  cărţi  ale  Noului  Te¬ 
stament  şi  pentrucă  această  prelucrare  e  făcută  cu  con¬ 
siderare  la  condiţiile  şi  nevoile  noastre  intelectuale. 

Vreau  să  spun:  Păr.  Ciauşanu  alege  din  lucrarea  ca¬ 
nonicului  Maunoury  numai  ceeace  e  de  interes  pentru  ci¬ 
titorii  noştri  —  preoţi  sau  mireni,  de  o  potrivă  —  numai 
„lamura  convingerilor"  religioase,  eliminând  din  comentariul 
prelucrat  „tot  balastul  de  erudiţie  teologică  sau  filologică", 
ce  ar  îngreuia  citirea  cărţii. 

Nici  textul  epistolei  tâlcuite  nu  e  pur  şi  simplu  tran¬ 
scris  din  vr’o  ediţie  românească  a  Noului  Testament,  ci 
îndreptat,  pe  ici  pe  colo,  sau  „stilizat"  din  nou,  cum  zice 
traducătorul  în  precuvântarea  sa,  după  postulatele  limbii 
româneşti  de  astăzi. 

Fericită  ca  ideie  şi  ca  realizare,  lucrarea  părintelui 
Ciauşanu  e  vrednică  de  toată  lauda.  Oricine  va  căuta  să 
pătrundă  în  înţelesul  adânc  al  gândurilor  pauline  cuprinse 
în  Epistola  cătră  Evrei  va  putea  consulta  cu  deplină  în¬ 
credere  comentarul  de  care  vorbim :  mintea  i  se  va  lumina 
şi  sufletul  i  se  va  întări.  N.  Colan. 


CRONICA. 


Tot  din  Polonia.  In  cronica  externă  a  numărului  din 
urmă  al  revistei  noastre  am  vorbit  despre  unele  eveni¬ 
mente  caracteristice  din  viaţa  bisericească  a  Poloniei. 

Informaţii  recente  vin  să  ne  confirme  constaiările  de 
până  acum  şi  să  ne  inspire  tot  mai  temeinice  nădejdi  în 
izbânda  ortodoxiei  chiar  şi  în  state  de  o  fizionomie  pro¬ 
nunţat  catolică. 

In  pragul  Crăciunului  din  anul  1926  au  trecut  dela 
uniţi  la  ortodocşi  arhimandritul  Filip  Morozov  şi  încă  un 
preot.  In  acelaş  timp  aceeaş  trecere  au  făcut-o  două  sate 

întregi.  Dar,  ca  şi  la  noi,  cu  toatecă  trecerile  la  ortodoxie 
se  petrec  în  masă,  uniţii  deţin  pe  mai  departe  bisericile, 
chiar  când  într'un  sat  nu  rămân  decât  într’o  infimă  mino¬ 
ritate.  Conducerea  bisericii  ortodoxe  se  luptă  din  răspu¬ 
teri  să  câştige,  pe  cale  legală,  locaşurile  sfinte  pe  seama  * 
uniţilor  trecuţi  la  ortodoxie. 

Dreptatea  acestora  este  cu  atât  mai  evidentă,  cu  cât 
cele  mai  multe  biserici  pentru  cari  se  duce  lupta  au  fost 
biserici  ortodoxe.  Ezact  ca  la  noi. 

* 

•J*  Ottokar  Prohâszka.  Episcopul  catolic  Ottocar  Pro- 
hâszka  a  fost  una  dintre  cele  mai  proeminente  figuri  din 
sinul  bisericii  catolice  ungureşti  şi  unui  dintre  puţinii  scrii¬ 
tori  bisericeşti  a  cărui  faimă  a  trecut  hotarele  patriei  sale. 
Câteva  din  cărţile  lui  au  fost  traduse  în  mai  multe  limbi 
europene.  Autorul  a  adâncit  în  ele  ca  predilecţie  texte  din 
Sf.  Scriptură. 

Episcopul  Prohâszka  a  fost  şi  un  mare  predicator. 
Elocvenţa  cu  care  vorbia  i-a  sporit  faima  întemeiată  pe 
erudiţia  şi  disciplina  unei  vieţi  trăită  discret,  distins. 

Cu  o  resemnare  creştinească  a  îndurat  şi  „indexul" 
cu  care  l-a  gratificat  Roma. 

Celce  a  trăit  pentru  Hristos,  a  murit  propoveduind. 
Dumnezeu  să-l  odihnească  cu  drepţii. 

* 

O  monstruozitate :  Concordatul.  Din  nenorocire  pro¬ 
blema  este  pusă  din  nou  la  ordinea  zilei:  Ziarele  anunţă 
că  guvernul  e  hotărât  să  încheie  un  concordat  cu  Vaticanul. 
După  unii  semnarea  acestui  concordat  ar  fi  o  chestiune 
de  câteva  zile.  Asta  e  de-adreptul  tragic. 

Noi  ne-am  spus  —  în  repeţite  rânduri  —  cuvântul  no¬ 
stru  cu  privire  la  problema  concordatului.  Clar  şi  categoric. 

-  N'avem  nimic  nici  de  adăogat  nici  de  retractat:  Nu  ne 
trebue  concordat  —  nici  bun,  nici  rău  !  Fiindcă  şi  cel  bun  — 
e  rău  —  pentru  biserica  noastră  şi,  deci,  pentru  statul  nostru. 

Din  concordate  n  a  câştigat  decât  catolicismul  şi  n’au 
pierdut  decât  statele  şi  bisericile  necatolice.  Pretutindeni 
şi  totdeauna.  Asta  e  lecţia  istoriei. 

Statul  are  dreptul  şi  datoria  să-şi  precizeze  el  singur 
fără  amestecul  vr’unei  puteri  din  afară  raportul  său  faţă 
de  singuraticile  culte,  inclusiv  cel  catolic.  Acesta  n’are  nici 
un  fel  de  drept  să-şi  revendice  privilegii: 

Raportul  acesta  se  precizează  în  legea  generală  a 
cultelor,  pe  temeiul  prevederilor  constituţionale.  Un  con¬ 
cordat  împotriva  prevederilor  constituţionale  este  o  imposi¬ 
bilitate,  iar  unul  care  copiază  ori  lămureşte  numai  preve¬ 
derile  constituţionale  —  este  o  inutilitate. 

Asta  e  concluzia  minţii  sănătoase. 

In  orice  caz,  chiar  dacă,  din  păcate,  s’ar  gândi  cineva 
la  concordat,  acestuia  trebue  să-i  premeargă  legea  gene¬ 
rală  cultelor.  Căci  nici  un  concordat  nu  poate  cuprinde 
alte  dispoziţii  decât  cele  prevăzute  în  legea  cultelor, 

Nerespectarea  acestei  logice  ar  constitui  un  act  de 
anticonstituţionalism. 

Noi  nu-1  dorim  în  defavorul  nimănui.  Dar  nu-1  dorim 
mai  ales  în  defavorul  bisericii  ortodoxe,  care,  prin  suferinţe 
de  veacuri  a  fost  scutul  şi  pavăza  neamului  nostru  şi  şi-a 
dat  cu  o  jertfelnicie  fără  seamă  tot  concursul  său  Ia  zidirea 
scumpei  noastre  patrii  întregite. 

In  special  concordatul  aşa  dupăcum  e  alcătuit  în  proiect 
este  de-adreptul  o  monstruozitate.  Dacă  va  fi  nevoie  — 
noi  n’am  dori-o  —  vom  reveni,  lămurind  şi  motivând  acest 
calificativ  care  unora  li  se  va  părea  prea  aspru.  Necu/ce. 


Note  şi  informaţii. 

„Universul"  din  15  April  a.  c.  anunţă,  că  ministerul 
cultelor  a  dat  încuviinţarea  legală  pentru  înfiinţarea  şi  func¬ 
ţionarea  unui  institut  biblic  adventist  la  Diciosânmărtin  (jud. 
Târnava  mică].  Până  aici  nimic  extraordinar.  Aceeaş  ştire 
anunţă  că  în  această  şcoală  se  vor  pregăti  viitorii  predi¬ 
catori  adventişti.  Aici  ne  oprim  o  clipă:  căci  aceeaş  ştire 
adaogă  că  elevii  acestei  şcoli  vor  propovedui,  afară  de 
învăţăturile  biblice  [schimonosite  în  chipul  cel  mai  arbitrar) 
şi  bolşevic  Dovadă,  că  un  predicator  adventist 

a  fost  în  stare  să-şi  întreţină  „fraţii"  într’o  recentă  adunare 
dintr’o  casă  de  rugăciune  —  nu  importă  de  unde  —  cu 
următoarea  predică :  „Conferinţa  de  pace  vrea  linişte !  Apoi 
vă  întreb  eu,  fraţilor,  liniştea  ori  furtuna  ne  e  mântuitoare  ? 
Furtuna!  Priviţi  spre  răsărit,  acolo  s’a  şi  ridicat  furtuna! 
Uşile  bisericilor  se  clatină,  vremea  ne  favorizează,  furtuna 
socială  va  trece  prin  toate  straturile  sociale,  străbătând  în 
toate  colţurile  lumii.  In  toate  părţile  se  răscoală  oamenii. 
O  furtună  din  afară  trebue  să  vină  ca  să  poată  începe  şi 
răsvrătirea  dinlăuntru,  căci  ce  poate  unul  împotriva  mul¬ 
ţimii  ?  Iar  atunci  când  va  veni  furtuna,  ce  ne  va  putea  uni  ? 
Patria?  Nu!" 

Nu  ştim  dacă  acest  pasai  va  ţi  luat  direct  din  catehismul 
ce  se  va  preda  la  institutul  biblic  baptist  din  Diciosânmărtin. 
Probabil  că  da.  Ba  nu  e  esclus  să  fie  amplificat  şi  precizat. 

Noi  am  fost  perfect  edificaţi  —  şi  fără  mărturia  de 
mai  sus  —  în  ceeace  priveşte  catehismul  religios  şi  social 

al  sectarismului  de  toate  nuanţele.  Rămâne  ca  şi  autoritatea 
politică  să  se  edifice  şi  să  purceadă  în  consecinţă.  Nu  ne 
îndoim  că  o  va  face,  pentrucă  i  se  vor  mai  îmbia  grabnice 
şi  numeroase  ocazii.  Nu  de  alta,  dar  altfel  se  va  pomeni 
mâine-poimâine  subvenţionând  „institute  biblice"  cari  sapă 
groapa  statului  român  pentru  care  —  ierteni-se  vorba !  — 
nu  ştim  să  se  fi  jertfit  prea  mulţi  „iluminaţi"  de  prove¬ 
nienţă  americană... 

* 

Unele  reviste  din  capitală  au  anunţat  —  nu  ştim  din 
ce  izvor  de  informaţii  —  moartea  I.  P.  S.  Mitropolit  Vasile 
din  Ierusalim.  Avem  deosebita  bucurie  de  a  rectifica  această 
ştire  anunţând  pe  iubiţii  noştri  cetitori  că  I.  P.  S.  Sa  Mitro¬ 
polit  Vasilie  se  găseşte  la  reşedinţa  sa  din  Cetatea  sfântă 
şi  anume  în  perfectă  sănătate. 

* 

Setea  de  cultură  religioasă  a  credincioşilor  noştri  şi 
entuziasmul  misionar  al  luminătorilor  lor  s  a  vădit  şi  în  postul 
sf.  Paşti  din  anul  acesta  —  mai  mult  decât  anii  pre¬ 
cedenţi.  Afară  de  activitatea  obicinuită  în  această  di¬ 
recţie  a  organizaţiilor  preoţeşti  Societatea  naţională  orto¬ 
doxă  a  femeilor  române  a  organizat  conferenţe  şi  con* 
certe  religioase  aproape  în  toate  centrele  mari  ale  Ţării. 

Asistenţa  a  fost  numeroasă  pretutindeni.  Facem  această 
constatare  îmbucurătoare  şi  de  bun  augur  —  îndeosebi 
pentru  sceptici,  desnădăjduiţi  sau  bârfitori. 

Veşti  îmbucurătgare  ne-aduce  săptămânal  revista  epar¬ 
hiei  Aradului  „Biserica  şi  Şcoala"  despre  curentul  de  re¬ 
venire  la  adevărata  credinţă  ortodoxă  a  celorce  —  ispitiţi  de 
„apostolii”  de  provenienţă  şi  profesiune  dubioasă  —  apu¬ 
caseră  pe  căi  rătăcite. 

In  eparhia  Aradului  sectarismul  religios  se  încuibase 
de-abinele.  Pe  urma  propagandei  înţelepte  şi  entuziaste 
iniţiate  de  P.  S.  episcop  Grigorie  prin  broşuri  lămuritoare 
şi  prin  propoveduire  în  graiu  viu  însă  el  a  întrat  într'o 
fază  de  vădit  regres. 

Dumnezeu  să  binecuvinte  şi  pe  mai  departe  cu  roduri 
bogate  ostenelele  bunilor  păstori  dela  Arad. 

* 

Guvernul  ţării  a  hotărât  să  simplifice  problema  serbă- 
torilor  naţionale  concentrându-le  pe  acestea  într’o  singură 
zi:  10  Maiu.  Ideia  era  mai  veche,  realizarea  ei  însă  vine 
abia  acum  —  dacă  va  veni. 

Ca  orice  simplificare,  îşi  are  şi  aceasta  avantagiile  şi 
desavantagiile  ei.  Nu  le  discutăm.  In  general  credem  că 
se  face  un  lucru  bun.  Prin  urmare  sântem,  când  e  vorba 


